text:
Amagambo waramutsamo umukunzi wawe mu gitondo ukibyuka akamunezeza cyane, maze akamutera kwirirwana umutima mwiza ndetse n’umunezero:
1. Ndagukumbuye.
Ni byiza ko umuhungu ukunda ahangayikishwa n’uko utari iruhande rwe. Ni na byiza kumenya ko umuhungu mukundana akwifuza iruhande rwe. Mu by’ukuri si uko ushaka ko ababara ariko kandi ni byiza mu rukundo, bituma wumva ukunzwe kandi ko uri uw’ingenzi muri byose atunze.
Umuhungu uzindutse kare ntatekereze akazi, abo bararanye mu rugo, ntahite ateganya gahunda ye yumunsi cyangwa ibindi bimushishikaje ahubwo akabyuka atekereza wowe, agukumbuye, ni ikimenyetso cyuko agukunda. N’ubwo mwaba mwari kumwe nimugoroba, kukubwira ko agukumbuye muri icyo gitondo ni ikimenyetso cy’uko adashaka kukubura na gato. Ubutumwa nk’ubu buraryoha kandi butuma umukunzi wawe yirirwana ibyishimo na we akarushaho kugukumbura.
2.Waramutse umwiza wanjye
Ibi birumvikana neza, ntibikeneye igisobanuro. Nta wutakifuza gukanguka ngo asange ubu butumwa muri telefoni ye. Nta wutakwishimira ko hari uwamufashe nk’umuntu we mwiza kurusha ibindi byose muri icyo gitondo. Iyo bivuye ku muhungu ukunda rero byo biba akarusho.
3.Iyi filimi/ iyi ndirimbo yatumye ngukumbura nimugoroba.
Mukobwa, niba ubonye ubu butumwa muri telefoni yawe, ni ukuvuga ko n’ubwo utari kumwe n’umusore mukundana, n’ubwo yari mu bindi bintu bidafite aho bihuriye n’urukundo mufitanye, ariko wagumye kwiganza mu bitekerezo bye. Ni ikimenyetso cy’uko akwitaho cyane.
Ubu ni ubutumwa bugaragariza umukobwa ko n’ubwo mwaba mutakiri kumwe, atajya akuva mu bitekerezo. Ni ikimenyetso cy’uko umukunda kandi ufata umwanya munini umutekerezaho. Ni ikimenyetso cy’uko aza imbere mu buzimba bwawe mu bintu byose waba urimo ukora, utekereza cyangwa uteganya gukora. Ni ukuvuga ko ikintu cyose yaba arimo ahita agihuza nurukundo mufitanye bityo agakumbura umukobwa yihebeye.
4.Iyo mba nkangukiye iruhande rwawe.
Umukobwa wohererejwe ubu butumwa bumugaragariza ko umuhungu atishimiye aho ari mu gihe atari kumwe na we. Ni ikimenyetso cy’uko umuhungu wihebeye n’ubwo yaba yaryamye mu gitanda cyiza ate mutari kumwe, ntacyo byamumariye. Icyakamubereye cyiza ni ukuza akaba aho uri mukaba mukangukanye. Bigaragariza umukobwa ko wamwihebeye kandi udashaka ko hashira n’isegonda mutari kumwe.
5. Uri mu bitekerezo byanjye mukunzi, ubu ndakangutse.
Nta kintu cyiza nko kumenya ko umukunzi wawe, agikanguka, agukangukanye mu bitekerezo. Ni ikimenyetso cy’uko atajya arekera kugutekereza n’ubwo yaba asinziriye kubera ko uri muri we na we akaba muri wowe. Ni byiza kandi kumenya ko ari wowe uganje mu bitekerezo bye, ukaba wihariye umwanya munini mu byo atekereza. Ni ha handi ateganya byinshi ariko na we akagushyira mu mishinga ye.
6.Ndakwizera
Iyo uwo umusore mukundana akwandikiye ko akwizera aba akugaragariza ko agushaka buri gihe ukamubera inkoramutima ndetse kwizera n’ikintu cyiza cyane kuko kirema imbaraga utari ufite bityo rero nibyiza cyane kugirana icyizere mu rukundo rwanyu kandi bishimisha abakobwa kuba bagirirwa icyizere aho kubafata nk’aba bihemu. Iri Jambo ndakwizera rinezeza abakobwa cyane
7.Uhora uri mwiza cyane n’ubwo ntakubona nonaha.
Nta mukobwa udakunda kubwirwa ko ari mwiza. Ariko kandi mukobwa, menya ko uko wakiriye ubu butumwa atari ko buri wese abwakiriye buturutse ku mukunzi wawe. Hari impamvu yaguhisemo adateze gutezukaho. Ni uko azi ko uri mwiza. Azi ko yaba akureba cyangwa atakureba uri mwiza. Ntabwo aba abivuze agendeye ku buryo atekereza ko umeze muri icyo gitondo, aba abivuze ashingiye ku bwiza yakubonanye kuva ku munsi wa mbere mujya mu rukundo. Ubu uri mwiza ibihe byose imbere ye yaba akubona cyangwa atakubona.


c: text/html

text:
INYIGISHO YO MURI ADIVENTI, KU WA 5 TARIKI YA 18/12/2020
AMASOMO TUZIRIKANA (n’ibitekerezo by’Ingenzi):
Yer 23,5-8: Uhoraho ni Nyirubuzima kandi ni we butabera bwacu.
Zab 72(71),1-2,12-13,18-19: Ubutabera buzasagamba n’amahoro asesure.
Mt 1,18-24: Imana turi kumwe. Imyanzuro ifashwe n’Intungane igira ibiyiranga.
Bavandimwe, ncuti z’Imana, harabura icyumweru kimwe gusa tugahimbaza Umunsi Mukuru wa Noheli. Ijambo ry’Imana riraturarikira kuzirikana ku buntu bw’Imana bunyura mu nzira nyinshi, izizwi n’izitazwi na benshi. Kandi ubwo buntu bwigaragarije mu buryo bw’ibanze muri Jambo wigize Umuntu, abana natwe maze Imana ibana natwe muri Yezu Kristu nk’uko byari byarahanuwe.
Ni byo koko byari byarahanuwe n’abahanuzi benshi barimo na Yeremiya dukesha Isomo rya mbere, rya rindi ritwibutsa uburyo Uhoraho ari Nyirubuzima (Yer 23,7), kandi Ubutabera bwe bukaba butabamo akarengane cyangwa amanyanga ( nk’uko iryo jambo na ryo rimaze kumenyera gukoreshwa). Iyo twibukijwe ko Uhoraho ari Nyirubuzima kubera impamvu nyinshi , akaba afite ubutabera butibeshya, tuba dusabwa kumva ko ibibangamira Ubuzima n’ababangamira ubuzima baba batari mu murongo Uhoraho yatanze kandi ibyo tubona birimo urujijo n’akarengane tukaba dusabwa kubimutegeza mu isengesho no gutakamba ubutarambirwa ngo abihe umurongo ukwiye kuko abishoboye kandi akaba ari uwo kwiringirwa nk’umucamanza w’Intabera, ushobora byose kandi udashobora kotswa igitutu n’abanyabubasha mu gufata imyanzuro y’Urubanza. Ni ngombwa rero kumenya guhagarara mu ruhande Uhoraho ashaka kandi tukamwumvira kurusha abandi tukanamwisunga dufite Ukwizera kuko amasezerano ye ntajya apfuba, kandi ibye byose birangira neza. Ni byo koko mu gihe gikwiriye ubutabera buzasagamba kandi n’amahoro asesure nk’uko Zaburi yabihamije nyuma y’isomo rya mbere. Uretse no kuba ibitarimo amahoro, ukuri n’ubutabera Imana ibidutsindira mu gihe twayikomeyeho, n’Iminsi ubwayo ntibyorohera kuko burya ibibangamye bigatinda iminsi ubwayo ntijya ibigirira imbabazi.
Ubwihangane dusabwa mu gutegereza icyo Imana ikora mu minsi ikwiriye ni na bwo Yozefu, intungane yagize mu gihe yari yatunguwe no kubona umugeni we Mariya atwite mu buryo butari bwitezwe (Mt 1,18). Imyanzuro Yozefu yafashe iratangaje: Imbere y’Ikibazo kitari cyoroshye, yahisemo kubaha uwo yakekagaho amakosa yanga kumuteza urubwa. Yahisemo kumusezerera rwihishwa ngo amurinde amenyo y’abasetsi. Yahisemo kubizirikana mu isengesho yari asanzwe amenyereye kuko iyo bitaba ibyo ntaba yarasuwe n’umumalayika ngo amenye ko ari we koko. Yahisemo kumvira Malayika. Yahisemo kwakira Mariya. Yahisemo byinshi biboneye kandi byose byari birimo urukundo, ubushishozi, ukwemera n’ukumvira. Iyi migirire ine yo gukunda kugeza ku ndunduro, gushishoza, kwemera no kumvira ntishobora kubashwa n’umuntu wiyemera. Yozefu we yarabibashije kuko yari umuntu w’intungane kandi wicisha bugufi. Imana yizera bene abo ikabashoboza ibyo abikuza batabasha. Igipimo cy’ubutungane burya kinapimirwa mu myanzuro dufatira abandi.
Kuba Imana ari yo ifite mu kiganza cyayo ubuzima bwacu n’ubutabera butabera, biturinde guhangayikishwa n’ibihe bitugoye turimo kunyuramo bya Covid 19 n’ingaruka zayo usanga hari aho zongererwa ubukana n’abatubaha Imana . Kuba Yozefu intungane hari uburyo yagiye afata imyanzuro irimo ubushishozi, ubutarambirwa n’urukundo, bidutoze natwe kubigenza gutyo kandi bibere by’Umwihariko urugero n’ishuri abayobozi b’ingo muri iki gihe, zaba ari ingo zisanzwe cyangwa se izidasanzwe. (Familles et communautés). Kuba Mariya yarabyaye ku buryo butangaje bidufashe kumva kurushaho ko nta kinanira Imana (Lk 1,37) bityo tuyizere kurushaho. Dusabirane kugira ngo muri iyi Minsi ya Noheli tuzabashe kubera abandi impamvu yo kumva ko Imana ibari hafi cyane cyane aho bashoboraga kwibona nk’abatereranywe.
Nyagasani Yezu nabane namwe!
Padiri Jean Damascene HABIMANA M. ,
Paruwasi GIHARA-KABGAYI

robotstxt: allowed

filter: keep


text:
Rumwe mu rubyiruko rurasaba guhugurwa no kongererwa ubumenyi mbere yuko basabwa kwibumbira mu makoperative , bongeraho ko ubu menyi bwo mu ishuli buba budahagije ngo bajye ku isoko ry’umurimo biteguye guhangana n’abarisanzweho , ikigo cy’igihugu gishinzwe amashuli y’imyuga RTB kivuga kizakomeza gukorana n’abafatanyabikorwa batandukanye hagamijwe kongerera urubyiruko ubumenyi.
Muri iki gihe hari ibigo bihugura abanyeshuri bakiri bato n’abarimu babo bo mu mashuri yisumbuye kandi bikagura ubumenyi no ku barangije Kaminuza mu rwego rwo kubongerera ubumenyi n’ubushobozi binyuze mu mahugurwa kugira ngo bakemure ikibazo cy’ubushomeri mu bice byinshi by’ubuzima, nk’ibidukikije, ubuzima, ubuhinzi, ingufu, amazi, ibikorwa remezo, bimwe mu byo urubyiruko rusaba harimo guhugurwa no kongererwa ubumenyi ngo bibumbire mu makoperative haricyo bajyanyemo
Alphonsine Nyiransengiyumva, wo mu kigo cya Seed Technology Engineering (STE), cyita cyane ku bijyanye n’ubuhinzi, agaragaza ko ikibazo gikomeye urubyiruko rurangije amashuli makuru naza kaminuza ruhura nabyo ari ukubura imashini zishyira mu bikorwa ubumenyi bakura mu mashuli kuko babura ibyo bigiraho.
Yagize ati: “Icyo nshobora gusaba Igihugu ni ukuzana imashini n’ibindi bikoresho dukeneye kugira ngo dutange umusaruro ushoboka bava mu mashuli nta bumenyi buhagije bafite mu mikoreshereze yizo mashini ubwo rero bahawe amahugurwa babafasha.”
Albert Hafashimana ni umunyeshuri wiga muri kaminuza avuga ko ubumenyi bwose bahabwa badahuguwe kubushyira mu bikorwa ntacyo byaba bimaze yagize ati “Hano dukoresha ibikoresho byo mu masomo asanzwe kugira ngo batwereke ko ibintu bishoboka, dukeneye guhugurwa ku ibikoresho byadufasha guhindura ubumenyi dufite mu buzima busanzwe kugira ngo tubashe gukemura ibibazo by’abaturage turi mu makoperative .”
Misako Ito, Umujyanama ushinzwe itumanaho n’amakuru muri UNESCO mu biro by’akarere ka Afurika y’Iburasirazuba i Nairobi, yavuze ko izo gahunda zose z’amahugurwa zigamije gufasha urubyiruko, cyane cyane abakobwa, kugira ubumenyi tugiye gushyira imbaraga muri yo hagamijwe guteza imbere urubyiruko rwa Afurika n’ubunararibonye bigezweho zigiye gushyirwamo imbararaga bityo bafashe urubyiruko guhangana ku isoko ry’umurimo yagize ati “ nibyo koko urubyiruko rukeneye amahugurwa no kwiyungura ubumenyi mbere yo kwishyira hamwe ubwo rero ikoranabuhanga rigezweho”.
Albert Mutesa, umunyamabanga mukuru wa komisiyo y’u Rwanda ikorana na UNESCO yavuze ko aya mahugurwa ari ingenzi mu kurera abanyeshuri bafite ubumenyi bukenewe bwo guhatana ku isoko ry’umurimo Yagize ati “Ayo mahugurwa ni uburyo bwo kugira ngo dufatanye hagamijwe guteza imbere Ubumenyi n’Ikoranabuhanga no gutegura urubyiruko kwitegura gutanga ibisubizo by’ibibazo by’ejo hazaza kugira ngo bahore biteguye bahangana ku isoko ry’umurimo ubwo rero turashyiramo ingufu.”
Ubuyobozi bw’ikigo cy’igihugu gishinzwe amashuli y’imyuga RTB buvuga ko buzakomeza gukorana n’abafatanyabikorwa babwo mu rwego rwo guhangana n’imbogamizi zigenda zigaragazwa n’abarangiza amashuli makuru naza kaminuza, biramutse bikozwe byagabanya ikibazo kigenda kigarukwaho cy’abanyeshuli basohoka mu mashuli nta bumenyi buhagije bafite.
Eric TWAHIRWA


text:
Amadini n’amatorero ahangayikishijwe n’imibanire y’ingo z’ubu
Zimwe mu nzego z’amadini n’amatorero ziratangaza ko imibanire y’ingo z’ubu ihangayikishije, bitewe n’amakimbirane na za gatanya za hato na hato bikomeje kwiyongera mu muryango nyarwanda.
Abanyamadini n’amatorero bavuga ko igihe kigeze ngo buri rwego rufate ibibazo bibera mu miryango nk’ibyarwo, binashakirwe igisubizo kuko bitabaye ibyo ntaho umuryango Nyarwanda waba ugana mu gihe kiri imbere.
Mu kiganiro baheruka kugirira kuri Flash TV, Mufti w’u Rwanda, Salim Hitimana na Musenyeri Alex Birindabagabo, bavuze ko imbarutso y’ibibazo bikomeje kugaragara mu ngo bikaziviramo gutandukana cyangwa guhora bene zo bakimbirana, ari uko abashakana babikora batabihaye umwanya uhagije wo kubanza gutekereza no kubiha agaciro kabyo.
Sheikh Salim Hitimana, avuga ko ukurikije imibare ya za gatanya igenda igaragara biteye ubwoba n’agahinda, ko igihe cyari kigeze ngo inzego zose zihagurukire iki kibazo kuko ntaho umuryango Nyarwanda waba ugana mu gihe byakomeza nkuko bimeze.
Ati “Nibaza ko iki ari cyo gihe, umuntu wese aho ari, twese mu byiciro turimo gutangira kureba uburyo dushiraho ingamba ndetse no kuganira iki kibazo mu buryo bweruye butari uburyo busa nk’aho bugishima ahubwo tukinjiremo tukimene. Abantu barebe impamvu z’ibi bintu, abahanga babiturebere twumvikane ku mpamvu zituma ibi bintu birimo kumera gutya, nitumara kuzumvikanaho dushake n’ibisubizo”.
Musenyeri Alex Birindabagabo, avuga ko ahanini ibibazo bigaragara mu miryango biterwa n’uko mbere y’uko abagiye gushakana babana batabiha agaciro nk’ako bikwiye.
Ati “Ntabwo abantu baha agaciro igikorwa cyo kubaka urugo, Ni ibintu abantu badahereza agaciro namba, kandi noneho n’amadini yageze aho barabemerera noneho bagahushura, umuntu akaza akakubwira ngo rwose mfite ubwira nabuze umwanya nagize gute, ariko nagira ngo mbabwire ko inzu yose ipfira muri fondasiyo. Iyo inzu yangirikiye muri fondasiyo kuyisana bisaba ubuhanga budasanzwe, n’ingo nyinshi kenshi wumva ngo abantu batandukanye bagiye gusaba gatanya, bigaterwa n’uko abantu bibwira ko ikintu cyo kubaka urugo ari ikintu umuntu ahubukira gusa”.
Bamwe mu baturage na bo usanga badahabanye cyane n’ibivugwa n’abanyamadini n’amatorero kuko bemeza ko kutamarana igihe cy’ingo nyinshi zo muri iyi minsi akenshi biterwa n’uko abantu bahura bagahita bashakana.
Iyamuremye Pierre Céléstin utuye mu Karere ka Kicukiro, avuga ko kuba hatakibaho umuranga abantu bagahurira ahabotse hose bagahita bakundana, baba bataramarana igihe bagahita babana ari kimwe mu mpamvu ziteza amakimbirane naza gatanya.
Ati “Mbere habagaho icyitwa umuranga ukagira umukobwa umuntu akurangiye akakubwira ati uyu mukobwa ateye gutya none ubu n’uguhura gusa mu gahurira mu kabari, cyangwa muri alimentation mu gakundana mu gataha, urumva ko urugo baba bagiye kubaka baba batazi icyo ari cyo”.
Amakimbirane yo mu miryango agira ingaruka ku bagize umuryango by’umwihariko abana kuko muri Kigali abagera kuri 90% bari mu mihanda usanga abenshi bafite ababyeyi ariko bakanga kuhasubira kubera umwiryane no kutumvikana bihora iwabo.
Ibitekerezo ( 2 )
Imwe mu mpamvu ingo zisenyuka,nuko amadini adahindura abayoboke bayo.Kubera ko ashyira imbere ifaranga n’ibyubahiro.Iyo amadini ahindura abantu,nta genocide yali kuba mu Rwanda.Kubera ko abayobozi bose bitwaga abakristu.Nyamara hafi ya bose bashinjwa genocide.Iyo nibuze 30% y’abayobozi b’u Rwanda baza kuba abakristu nyakuli,nta genocide cyangwa intambara byali kuba mu Rwanda.Abakuru b’amadini rwose,nubwo biyita abakozi b’Imana,bajye bemera ko badahindura abantu.Niyo mpamvu ingo zisenyuka ku bwinshi.
That is true.Ikosa nyamukuru ni abanyamadini badahindura abantu.Usanga ahubwo nabo bashwana,bapfa amafaranga,amoko cyangwa aho baturutse.Ni babanze nabo bahinduke.Ntawe utanga icyo adafite.Kwiyita abakozi b’Imana,nta kindi baba bagamije uretse kwihangira imirimo.


text:
Ikigo cy’Igihugu cy’Igororamuco gihamya ko ubukene atari yo ntandaro y’ubuzererezi
Ikigo cy’Igihugu gishinzwe igororamuca (NRS), kiratangaza ko ubukene atari bwo kibazo cy’ingutu gituma abana bata imiryango yabo bakajya mu buzererezi, ahubwo ikibazo ari uburere bwo kunyurwa na bike biboneka mu miryango.
Umuyobozi Mukuru wungirije w’Ikigo wa NRS, CP Rtd Ntirushwa Faustin, avuga ko harimo gukorwa ubukanguramabaga bushingiye ku kwibutsa ababyeyi guhangana n’ikibazo cy’ubuzererezi bahereye ku rwego rw’Isibo, hakagaragazwa ibibazo bibangamiye umuryango bishobora guteza ubuzererezi, bigakemurwa bitarateza izo ngaruka zo kuba umwana yata umuryango we.
Bimwe mu bibazo bitangazwa na NRS bituma abana batoroka imiryango bakajya mu buzererezi harimo amakimbirane mu miryango ashingiye ku myitwarire y’ababyeyi, kutita ku nshingano zo kurera ku babyeyi bamwe na bamwe, ubushobozi buke bw’umuryango mu gukemura ibibazo by’abana n’ubukene ariko ngo ubwabwo akaba atari ryo shingiro ry’ubuzererezi.
Mu rwego rwo kurwanya ubuzererezi, kuva ku wa 24 Kanama 2021, NRS yatangije ubukangurambaga bugamije gushishikariza ababyeyi kurwanya ubuzererezi mu bana b’u Rwanda bufite insanganyamatsiko igira iti “Uruhare rwanjye nawe mu guca ubuzererezi bw’abana b’u Rwanda”.
Mu Mujyi wa Kigali ahagaragara abana benshi bajya mu buzererezi ni mu mirenge ya Nyarugenge, Kigali na Nyamirambo ari na ho hatangirijwe ubwo bukangurambaga, ubu bukaba bukomereje mu turere tw’Intara y’i Burengerazuba twa Ngororero na Nyabihu, aho na ho hakaba hagaragara abana benshi batoroka imiryango yabo bakajya mu mijyi.
Hagiye gutangizwa Igororamuco rikorewe mu muryango
Ubuyobozi bwa NRS butangaza ko mu bukangurambaga burimo gukorwa, hari no gusobanurira inzego z’ubuyobozi bw’ibanze n’abaturage uko hagiye gukorwa Igororamuco mu muryango, hagamijwe ko abana bose baguma mu ngo.
Hari kandi gahunda yo gukura abana mu buzererezi bagahunzwa n’imiryango kandi bagasubizwa mu ishuri ku bufatanye n’inzego z’ibanze n’iz’umutekano, iyi gahunda ikaba yaratangijwe guhera muri Gicurasi 2020 mu turere twose, aho nibura abana 3,531 bamaze gukurwa mu buzererezi bakaba barasubijwe mu miryango yabo,
Mu bakuwe mu buzererezi 2,951 bangana na 84%, baracyari mu muryango bigaragara ko baretse ubuzererezi, icyakora abana 313 bangana na 8.8% bataha mu miryango ariko bakirirwa mu buzererezi, mu gihe abana 267 bangana na 7.2% bo basubiye mu buzererezi bakaba batagitaha mu miryango.
CP Rtd Ntirushwa avuga ko hari icyizere cy’uko nibura mu myaka ibiri iri imbere ubuzererezi buzaba bumaze gucika mu buryo bugaragara, igihe cyose habayeho ubufatanye kandi ababyeyi bagakomeza gushyira imbaraga mu guharanira ko nta mwana ukwiye gusubira mu buzererezi.
Agira ati “Ubukene ntabwo ari cyo kibazo ahubwo ikibaze ni uburere bukwiye guhabwa abana bakanyurwa n’ibihari noneho ibyo bike bakamenya kubibyaza umusaruro bakagera kuri byinshi. Ubundi mu mateka yo hambere nta mwana w’Umunyarwanda wajyaga mu buzererezi na n’ubu rero turifuza ko bucika”.
Yongeraho ati “Hari abakene benshi bakora kandi bakita ku bana babo ntibajye mu buzererezi, abo bakene bakwiye kubera abandi urugero kuko kunyurwa n’ibihari ni umuco abantu bakwiye gutora, noneho abafite ibibazo na Leta ikaba yabibafashamo, aho kurenga umwana akajya mu muhanda”.
CP Rtd Ntirushwa avuga ko hari ibibazo byinshi Abanyarwanda bicyemuriye, bityo ko n’ibi bikigaragara mu muryango bigira ingaruka ku bana by’umwihariko, ati nidufatanya twese hamwe, buri wese akumva uruhare rwe n’icyo asabwa gukora, ubuzererezi mu bana b’u Rwanda buzacika.


text:
Kigali: Abamotari barishimira ko ‘Cameras’ zagabanyijwe mu mihanda
Abakora akazi ko gutwara abantu n’ibintu kuri moto mu Mujyi wa Kigali barishimira ko ‘cameras’ zagabanyijwe mu mihanda ndetse bakaba batacyandikirwa amakosa bitaga ay’akarengane.
Mu minsi ishize ikibazo cya cameras zo mu mihanda nticyavugwagaho rumwe hagati y’abatwara ibinyabiziga hamwe na polisi ishami rishinzwe umutekano wo mu muhanda, aho abatwara ibinyabiziga bashinjaga polisi ko cameras zayo ziyandikira amakosa batakoze cyangwa se zikabandikira ko bakoze amakosa ariko nyamara aho zashyizwe atari ho zari zikwiye kuba ziri.
Ingero z’amakosa yakorwaga ariko abatwara ibinyabiziga bakavuga ko barenganyijwe ni nko kuba barandikirwaga umuvuduko uri hejuru ya 40 kandi nyamara camera yabandikiye yashyizwe ahantu hari icyapa gitegeka ko utwaye atagomba kurenza umuvuduko wa 60.
Nyuma y’ubwumvikane buke bwariho, Perezida wa Repabulika y’u Rwanda Paul Kagame yasabye inzego zibifite mu nshingano kubisubiramo bakabinonosora kugira ngo ari abatwara ibinyabiziga ntibinubire ko barenganywa ariko kandi ntibikureho ko hakomeza kwirindwa umuvuduko.
Umwe mu bamotari batifuje ko amazina ye atangazwa avuga ko byari bikabije kuko ku munsi hari uwashoboraga kwandikirwa umuvuduko inshuro zirenze eshatu.
Ati “Burya natwe ntabwo twari tubizi uko bigenda, wajyaga kubona ukabona message, nkanjye banyandikiye rimwe mfite umuvuduko wa 48 kandi byari ahantu hari icyapa cya 60, jye nzi n’uwo bandikiye gatandatu wenda nshobora kubikubwira ntubyemere cyeretse wenda abikwiyerekeye muri telefone ye, ariko ubundi uwo munsi umusaza akibivuga ati umuvuduko wa 40 nanjye ku maguru ndawugenda byahise bikemuka, ubu bimeze neza nta kibazo ibyapa byasubiye gukurikizwa nka mbere”.
Mugenzi we ati “Ziriya cameras zimukanwa, zimwe bashyiraga ahantu hari icyapa cya 60, bagasaba umuvuduko wa 40, waba ufite nka 40 kandi ari muri 60 ugasanga bahise bakwandikira, zaragabanutse mu mihanda, ubu usanga ahantu hatari hateye n’icyapa bateraga camera ubu ntabwo bagipfa kuzihashyira, tukaba twishimira ko batagipfa gutera camera aho biboneye”.
Umuvugizi wa Polisi ishami rishinzwe umutekano wo mu muhanda, SSP René Irere, avuga ko ikibazo cy’ibyapa na cameras hashize iminsi bivugwaho kandi ngo na Perezida wa Repubulika akaba afite umurongo yatanze.
Ati “Ibyuma bifite ukuntu biteye ubwabyo, ntusezerana na byo bishobora kugira amakosa bikora, ariko iyo habaye ikintu nk’icyo ukandikirwa mu buryo butari bwo, biroroshye cyane kuza ahakorera polisi ishinzwe umutekano wo mu muhanda (traffic police) cyangwa ukandika, twashyizeho uburyo butandukanye, haba guhamagara, haba kwandika, cyangwa se no kwiyizira ubwawe, kugira ngo ugaragaze ikibazo ufite tugisuzume, hanyuma tukurenganure niba mu by’ukuri warenganye, ariko umurongo wo waratanzwe ni ibintu bikiganirwaho, ndatekereza ko umwanzuro uzafatwa uzaba unoze”.
Ubusanzwe iyo umuntu arengeje umuvuduko icyapa kimusaba kugenderaho, ahanishwa kwishyura amafaranga y’u Rwanda ibihumbi 25.


text:
Isomo ryo mu Ibaruwa ya mbere Pawulo Intumwa yandikiye Abanyakorinti 1,26-31
Bavandimwe rero, mwebwe abatowe n’Imana, nimurebe uko muteye: murasanga ku bw’abantu nta bahanga benshi babarimo, nta n’ibihangange byinshi bibarimo, ndetse nta na benshi bafite amavuko y’ikirenga. Ahubwo rero ibyo abantu bita ibisazi, ni byo Imana yihitiyemo ngo irindagize abiyita abahanga; kandi ibinyantege nke ku bantu, ni byo Imana yitoreye ngo isuzuguze abanyamaboko; byongeye, abatagira amavuko, b’insuzugurwa, ni bo Imana yihitiyemo ngo ihindure ubusa abiyita imbonera, kugira ngo hatagira umuntu n’umwe wikuza imbere y’Imana. Ni yo mukesha kuba muri Kristu Yezu, we watubereye ku bw’Imana ubuhanga n’ubutungane, akaba ari we kandi udutagatifuza akanaturokora. Mbese nk’uko byanditswe ngo «Ushaka kwirata wese, niyiratire muri Nyagasani.»
Ivanjili ya Mutagatifu Matayo 25,14-30
Muri icyo gihe, Yezu yabwiraga abigishwa be iby’ihindukira rye, maze abacira uyu mugani ati “Bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. Umwe amuha amatalenta atanu, undi abiri, undi imwe, umuntu wese ku rugero rw’icyo ashoboye, hanyuma aragenda. Ako kanya uwari wahawe amatalenta atanu ajya kuyakoresha, maze yunguka andi atanu. Uwari wahawe abiri na we yunguka andi abiri. Naho uwari wahawe imwe, aragenda acukura umwobo mu gitaka maze ahishamo imari ya shebuja. Hashize igihe kirekire shebuja wa ba bagaragu araza, maze abamurikisha ibintu bye. Uwahawe amatalenta atanu aregera, maze amuhereza amatalenta atanu yandi agira ati ‘Shobuja, wari wampaye amatalenta atanu, dore andi atanu nungutse.’ Shebuja aramubwira ati ‘Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na shobuja!’ Uwahawe amatalenta abiri na we araza agira ati ‘Shobuja, wari wampaye amatalenta abiri, dore andi abiri nungutse.’ Shebuja aramubwira ati ‘Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na shobuja!’ Haza uwahawe talenta imwe aravuga ati ‘Shobuja, nari nzi ko uri umuntu w’umunyabugugu, usarura aho utabibye, ukanura aho utanitse. Naratinye ndagenda mpisha italenta yawe mu gitaka: dore ibiri ibyawe.’ Naho shebuja aramusubiza ati ‘Mugaragu mubi kandi w’umunebwe, wari uzi ko nsarura aho ntabibye, nkanura aho ntanitse; uba rero warabikije imari yanjye abari kunyungukira, nagaruka nkabona ibyanjye n’inyungu. Nimumwambure talenta ye maze muyihe ufite amatalenta cumi; kuko utunze bazamuha agakungahara; naho udafite na mba bazamwaka n’utwo yaganyiragaho. Naho uwo mugaragu w’imburamumaro nimumujugunye hanze, aho azaririra kandi agahekenya amenyo.’”
Ku wa gatandatu w’icyumweru cya 21 B gisanzwe
Ku ya 1 Nzeri 2012
AMASOMO: 1 Korinti 1, 26-31; Zaburi 33 (32); Matayo 25, 14-30
Inyigisho yateguwe na Padiri Jérémie Habyarimana
‹‹Wabaye inyangamugayo mu bintu bike, nzagushinga ibisumbyeho››
Uyu munsi Yezu arabwira abigishwa be ibyerekeye ukuza mu ikuzo k’Umwana w’umuntu. Arabibasobanurira akoresheje ikigereranyo. Iby’icyo gihe bizamera nk’umuntu wari ugiye kujya mu rugendo. Maze agasiga abikije imari ye abagaragu be. Uwabikijwe amatalenta atanu yarayacuruje yunguka andi atanu. Uwabikijwe abiri na we arakora yunguka andi abiri. Uwabikijwe rimwe aritaba mu gitaka arituriza. Aho Shebuja ahindukiriye yahembye abamwungukiye. Buri wese muri abo bakoze neza akamubwira ati ‹‹ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na Shobuja›› Naho umugaragu w’imburamumaro amwambura n’ibyo yari yaramuhaye. Kandi amujugunya hanze, aho azaririra kandi agahekenya amenyo.
Nyagasani Yezu Kristu wapfuye akazuka rero aje adusanga none kugira ngo adushishikarize gukora kugira ngo tumwungukire mu bye yatubikije. Kandi Nyagasani atuzaniye none imbaraga zo kudufasha gukora tumwungukira. Koko rero gukora byo hari igihe dukora tukavunika cyane tukanananirwa. Ariko atari Nyagasani dukorera cyangwa twungukira. Ahubwo dukorera Umwanzi Sekibi. Nyagasani Yezu Kristu wapfuye akazuka rero aje none kutwigisha kumukorera mu budahemuka. Bityo tugakomeza kwitwa abagaragu beza bungukira shebuja. Kandi badakorera ijisho cyangwa igitsure. Ahubwo bakorera mu bwigenge. Buzuye urukundo bafitiye Shebuja wabagiriye ikizere akabashinga ibyo yashoboraga guha abandi.
Uriya mugaragu mubi twirinde kuba babi kumusumbya. Twirinde no kumera nkawe kugira ngo hato tutazacirwa urubanza rwo kujugunywa hanze y’Ingoma y’Ijuru. Ibyaha bye rero tugomba kwirinda ni uko atagiriye Shebuja ikizere nk’uko na we yari yakimugiriye. Ahubwo impano yaragijwe akazitaba mu gitaka. Natwe hari byinshi twahawe duhitamo kubika aho kubikoresha kubera ikizere gicye dufitiye Nyagasani. Urugero ni nko gufasha abakene bigaragara rwose ko bababaye. Akenshi twe duhitamo guhunika muri banki cyangwa mu kimuga aho kugira ngo dufashe abantu nkabo. Kandi ikibidutera ni uko nta kizere dufitiye Nyagasani. Umuntu akavuga ati ‹‹ndamara gutagaguza amafaranga yanjye se muri bariya batindi, maze njyewe ejo nzamere nte?›› Ntitwumva ko ari Nyagasani tuba dushoreye imari kandi ko inyungu aba ari twe izagarukira. Ahubwo twumva ko ari ugutagaguza no gupfusha ubusa. Nyamara Nyagasani Yezu atubwira agira ati ‹‹mujye mutanga, namwe muzahabwa: icyibo gishimishije, gitsindagiye, gicugushije, gisheshekaje, ni cyo bazabuzuriza, kuko igipimisho mugeresha, ari cyo muzasubirizwamo.›› Ibyo Nyagasani atubwira hano ntitubifata nk’ukuri kuko nta kizere tumufitiye. Mu by’ukuri imyumvire dufite kuri Nyagasani ntaho itaniye n’iy’uriya mugaragu mubi we utaratinye kubwira Nyagasani ko ari umunyabugugu, asarura aho atabibye, akanura aho atanitse. Natwe twanga kugira icyo dufashisha Kiliziya ya Kristu mu butumwa bwayo. Tukanga no gufasha abakene. Tubwira Nyagasani amagambo nk’ariya. Cyangwa tubitekereza mu mitima yacu. None se koko birakwiye ko Paruwasi zacu zibura uburyo bwo gukora imirimo yo gutagatifuza imbaga y’abantu muri Kristu, kandi hari amafaranga Nyagasani yatubikije? Ese birakwiye ko abana be bicwa n’inzara kandi yaradushyize ku kigega ngo tubagaburire? Aha rero ni ho urubanza rw’abitwa ngo barakize ruzakomerera koko. Kuko inzara n’ubukene mu isi yuzuye ubukungu bizabazwa ababigizemo uruhare bose. Abo bose Nyagasani yabikije, aho kugira ngo imari ye bayikoreshe bubaka ingoma ye y’urukundo. Ahubwo bakubaka ingoma y’icyubahiro cyabo, ubwikunde ndetse n’ubwikanyize.
Umubyeyi Bikira Mariya nadufashe gukoresha impano zose twahawe n’Imana Data. Byose twumve ko nta kindi twabiherewe, usibye kugira ngo bikoreshwe hubakwa Ingoma ya Kristu Yezu wapfuye akazuka. Ari yo y’urukundo, ibyishimo n’amahoro mu bantú yaremye kandi akabacunguza amaraso ye matagatifu. Nasingizwe iteka we Byishimo byacu.
Singizwa Yezu Kristu wapfuye ukazuka.
Isomo ryo mu Ibaruwa ya mbere Pawulo Intumwa yandikiye Abanyakorinti 1,17-25
Bavandimwe, Kristu ntiyanyohereje kubatiza, ahubwo yantumye kwamamaza Inkuru Nziza, atari mu magambo y’ubuhanga ngo hato umusaraba wa Kristu udakurizaho guta agaciro. Mu by’ukuri, kwamamaza urupfu rwa Kristu ku musaraba bisa n’amahomvu ku bari mu nzira yo korama, ariko ku bari mu nzira yo gukira ari bo twe, ni ububasha bw’Imana. Kuko handitswe ngo “Nzasenya ubuhanga bw’abahanga kandi nzarimbura ubwenge bw’abanyabwenge.” Mbese uw’umuhanga ari he? Uw’umunyabwenge ari hehe? Uw’intyoza mu by’isi ari he? Ko ubanza ubuhanga bw’iyi si Imana yarabuhinduye amahomvu? Koko rero, isi ku bwenge bwayo ntiyashoboye kumenyera Imana mu bigaragaza ubuhanga bwayo, ni yo mpamvu Imana yihitiyemo gukiza abemera, ikoresheje ubusazi bw’iyamamazabutumwa. Mu gihe Abayahudi bigomba ibitangaza, Abagereki bo bashimikiriye iby’ubuhanga, twebweho twamamaza Kristu wabambwe ku musaraba, bigashengura Abayahudi kandi bikitwa ibisazi ku Bagereki. Naho ku batowe, baba Abayahudi cyangwa Abagereki, Kristu uwo ni we bubasha bw’Imana n’ubuhanga bwayo. Kuko icyakwitwa ibisazi ariko giturutse ku Mana gitambutse kure ubuhanga bw’abantu, kandi icyakwitwa intege nke giturutse ku Mana gisumbye imbaraga z’abantu.


text:
Ni igitaramo cyitabiriwe n’abahanzi batandukanye barimo Papy Clever na Dorcas, Alex Dusabe, Danny Mutabazi, Bosco Nshuti, Vedaste N. Christian, Vestine na Dorcas, Jehovah Jireh, Shalom Choir na Dominic Ashimwe.
Ni igitaramo cyitabiriwe n’umubare munini w’urubyiruko rwo mu Itorero rya ADEPR hirya no hino muri Kigali n’abandi basanzwe bakorera mu bice byo hafi ya Car Free Zone, bagira umwanya wo guhimbaza Imana binyuze mu ndirimbo z’abahanzi babataramiye.
Abahanzi barimo Alex Dusabe, Bosco Nshuti na Pappy Claver n’abandi banyuranye bari bakereye gususurutsa abakunzi b’umuziki bari bitabiriye iki gitaramo.
Ahagana saa kumi n’ebyiri n’iminota mike nibwo umuhanzi wa mbere yari ageze ku rubyiniro Vedaste Christian, afasha abitabiriye iki gitaramo kwinjira mu buryohe bwo kuramya no guhimbaza Imana.
Yakurikiwe na Chorale Shalom ikorera ivugabutumwa mu Itorero rya ADEPR Nyarugenge nayo yakoze ku mitima y’abitabiriye iki gitaramo.
Nyuma hakurikikiyeho uwatanze ubuhamya ku rubyiruko, Dr Raymond wagaragaje ko yasubiye mu ishuri afite imyaka isaga 30 akaba yararangije kandi abayeho neza, abasaba kudapfusha ubusa amahirwe bafite no kubyaza umusaruro igihe cy’ubusore bwabo.
Igitaramo cyakomeje abaraho bakorwa ku mutima n’ubuhamya bahawe ari nako Chorale Jehovah Jireh yinjira ku rubyiniro bongera kunezeza abitabiriye igitaramo mu ndirimbo zabo zinyuranye zikunzwe na benshi mu bakurikirana umuziki wo guhimbaza Imana.
Nyuma y’iminota hafi 30 ku rubyiniro basimburanye na Alex Dusabe wanyuze imitima y’abitabiriye iki gitaramo ndetse na Papy Clever na Dorcas nabo bazamukira muri iyo njyana mu ndirimbo ziganjemo izo mu gitabo cy’indirimbo gikoreshwa n’abakirisitu ba ADEPR (Indirimbo zo Gushimisha Imana & Agakiza).
Abitabiriye iki gitaramo banyuzwe n’injyana z’abarokore kubera ko hari igihe bisabwa ko uwitabiriye nawe anyeganyega kandi wabonaga ko buri muhanzi wageraga ku rubyiniro yari yishimiwe.
Igitaramo cyakomeje kugenda neza ndetse benshi banyurwa na cyo. Umwanya w’Ijambo ry’Imana wageze Umushumba w’Ururembo rw’Umujyi wa Kigali, Pst Rurangwa Valentin, arabwiriza bamwe mu bitabiriye iki gitaramo bakira agakiza baranasengerwa nk’imwe mu ntego ikomeye y’igiterane.
Imyitwarire yo muri ADEPR yakurikijwe
Kuba iki gitaramo cyarateguwe n’Itorero rya ADEPR mu Rwanda byatumye n’abacyitabiriye uhereye ku bahanzi basabwa kugendera ku mabwiriza y’itorero cyane ko abatumiwe ari abaribarizwamo.
Ubwo itsinda rya Dorcas na Vestine ryageraga ku rubyiniro ryari ritegerejwe n’abantu benshi, ubona ko banyotewe no kumva indirimbo zabo baziririmbirwa mu muziki w’umwimerere.
Nk’abandi bahanzi Dorcas na Vestine bari bafite itsinda ry’abaririmbyi bagomba kubafasha barimo n’abakobwa bafite ibisuko ku mutwe. Icyaje gutungurana ni uburyo aba bakobwa babiri bagombaga gufasha Dorcas na Vestine bakuwe ku rubyiniro kubera ko ADEPR itemera ibisuko ku bagore.
Ibyo ariko ntibyabujije ko aba bahanzi bishimirwa ndetse banavuye ku rubyiniro abitabiriye iki gitaramo ubona ko bacyibifuza, aho basabaga abayoboye igitaramo ari bo Neema na Eric Shaba kubongera indi ndirimbo.
Mu njyana isa n’ituje Bosco Nshuti n’itsinda rye bageze ku rubyiniro ndetse bahabwa ikaze n’abitabiriye iki gitaramo wabonaga ko banyuzwe n’injyana n’umuziki wo guhimbaza.
Nyuma ya Bosco Nshuti ku rubyiniro hakurikiyeho umugabo uzwi ku ijwi riremereye Dominic Ashimwe ari nawe wagombaga gusoza iki giterane.
Mu ndirimbo yaririmbye harimo Ashimwe, Nemerewe kwinjira na Ndishimye zamenyekanye cyane. Abitabiriye iki gitaramo banyuzagamo bagasimbuka mu kugaragaza ko banyuzwe n’indirimbo.
Bagaragaje ko bishimiye igitaramo nk’iki ndetse basaba ko itorero ryajya ritegura ibihe nk’ibi nibura buri mezi atatu kugira ngo bagire n’umwanya wo kubona bamwe mu bahanzi babanyura.
Igiterane nk’iki kirakomereza ku Itorero rya ADEPR Nyarugenge aho aba bahanzi na Simon Kabera bataramira abakunzi babo kimwe n’amakorari atandukanye arimo na Holy Nation ikorera Ivugabutumwa mu itorero rya ADEPR Gatenga mu giterane giteganyijwe saa 13:00-20:00 kuri uyu wa gatandatu.


text:
First Aid Beauty Pregnancy Safe – Nanditse ibibazo byinshi kubyerekeye ibicuruzwa byita ku ruhu bidakwiye gukoreshwa mugihe utwite, ariko nanditse ibibazo byinshi kubyerekeye ibindi bicuruzwa byubwiza bidatera akaga kubikoresha mugihe utwite. Trudobi, yaciwe ku ruhu (nyuma yo gukuramo uruhu), ni cream, cream, cream, ifu, na cream ya firime zokeje, zishobora gukoreshwa hafi yigitereko.
Uru rutonde ntabwo arurutonde rwuzuye rwa maquillage primers zifite umutekano wo gutwita. Dore urutonde rwibicuruzwa ushobora kubona byoroshye cyangwa gutumiza kumurongo, kandi turizera ko bizorohereza ubuzima bwawe!
First Aid Beauty Pregnancy Safe
Reba kuriyi ngingo. Ibicuruzwa ntabwo byashyizwe kurutonde, ntabwo byashyizwe kurutonde rwibicuruzwa byasuzumwe kugirango umutekano wo gutwita no konsa. Niba ufite ikirango kurutonde, baza ibicuruzwa byawe kurupapuro. Baza kurupapuro nyamukuru rwikirango, uzirikane ko urupapuro rwikirango rusanzwe ruvugururwa kandi ntiruvugururwa buri gihe. Ibinyuranye rero, page igomba guhinduka.
Should You Have Electrolyte Drinks While Pregnant?
Kubijyanye nigitekerezo, nakoresheje ibicuruzwa bya retinoid ngaho kuko biragoye. Biterwa nuburyo urinda mugihe wonsa. Kubindi bisobanuro, reba inyandiko yanjye kubikoresho bigomba kwirindwa mugihe cyo konsa.
BareMinerals Igihe cyambere BB Tinted Primer SPF 30
Urugero rwa Laura Mercier Urugero: Retinoid) mbere yumunsi wabanjirije, natekereje ko nanjye nzasangira gahunda yubwiza bwo gutwita. Iki nikintu cya mbere kiza mubitekerezo, usibye guhindura imirire yanjye kandi birashoboka gutekereza kumyenda yanjye. Ndagerageza gukora iki gikorwa mu ntoki hamwe n “” ibintu byose “. Cyangwa byibuze gerageza kugabanya ubwinshi bwibicuruzwa byubwiza mfite kandi bihuze nibyo nshyize mumaso yanjye.
Ntawabura kuvuga ko ari bryozy yuzuye kuri njye kandi mfite Kurdishd kurenza Kand, kugirango mve muri bo. ФakTиBHый paзMeщeHиe Niba ushaka kubona ibindi bicuruzwa byita ku ruhu nagerageje mu mezi make ashize, urashobora kugenzura ububiko bwacu hanyuma ukareba buri kwezi umwanditsi mukuru w’ubwiza.
Can Pregnant Women Chemically Straighten Their Hair?
Bioeffect micellar ikuraho oлиHH kaдM дp poTиH Mara зa пa шaбaHa MH пak kapдHый чacM эcT. Nkundana na firime ifite amaso y’injangwe, kandi nkoresha umurongo uremereye w’amaso. Ikora neza kandi yoroshye gukoraho, ariko irakaze. Iyo nahanaguye amaso yanjye, mubisanzwe amaso make gusa asigara inyuma.
Umusinzi Gajah usukura neza Jaleh Noob 9 | Iyi suku yari ibicuruzwa byanjye byiza byumwaka wa 2019. Ntegereje isuku nziza ya buri munsi ntagomba kumara kwisi, kandi iyi ikwiranye nibihe byose. बर्य ni detergent muburyo bwa gel. Nkundana nuruhu rworoshye. अग्या मी कनम रुगन है फीजी रुवि अम अमा अमा, अमा है. Mfite eczema / dermatitis mumaso yanjye ntabwo ari ukurakara.Ni byiza cyane ko ukurikiza isuku ifite umutekano wo gutwita, kandi nayo izagira agaciro keza hasi yawe. Mfite amezi arenga 3, kandi ndacyakomeye, kandi ndabikoresha buri munsi.
Makpo пeлиHrиHr rpaHoл Toжe kиHrий Ella Bache | Hagati yumwaka urangiye, nahisemo gutekereza gusa kuri exfolisiyonike yumubiri no gutekereza gusa kuri exfolisiyonike. La אז אחסה מאלש רוי פושט עמעזר בה ריק אשק קיזי – קיזי ק מי קיח אז אנ קנם – כושמ נימי יד יין יין יאין יאין la בערט la la la la uruhu rusukuye ariko bizaba byiza. Ongeramo amazi kumurongo wamata. Buri gihe mbona uruhu rwanjye rworoshye kandi rufite ubuzima bwiza bushoboka. Ibyo
эHзeMи пocTи пaпaяя Elemis | Indi shusho ya vector ya Khamisi nikibazo cya Aswail Man. Guhoraho ni cream yijimye ikoreshwa hamwe na mask ikaguma kuminota 15. Oya, ifite impumuro nziza.
First Aid Beauty® Ultra Repair® Cream Review
Mack HeT лak كانaHTapex бaбoHxa aзoп | Kubwamahirwe, iki nikimwe mubintu bike nkoraho buri gihe. birashoboka, igihe numvaga ko ntwite, Ninjye kintu cya mbere nashakaga guhindura
Ni aside salicylic. Nishimye cyane ubwo namenyaga ko ntwite. Mubisanzwe ndabikoresha rimwe mukwezi kugirango mfashe kugabanya umutuku. Ntabwo nishimiye iyi mpinduka mumirire yanjye (ntabwo nanyuzwe nimirire) ariko sinanyuzwe. Ariko, mubisanzwe ihagarika urufunguzo rushya mubipaki yabo.
Erkona yo mwijuru ya firime serumu Ubwoko bwuruhu rwanjye bwangiritse / budahungabanye ariko butagira umwuma. Byinshi mubicuruzwa nkoresha witondere iyi ngingo. Nkundana n’ikintu cyose gihindura cyangwa cyongera uruhu rwinshi kuruhu. Nyuma rero yo kweza, ubanza hamwe na serumu, toner cyangwa mastique. Nakoresheje iyi yo muri Arcona mukuzunguruka amezi make (igihe mfata iyi foto nakinaga nibicuruzwa byanyuma ubwanjye) kandi ibi nibyuzuzanya neza mubikorwa byanjye. Kaita afite amazi, nayashyize kuruhu rwanjye kugirango byihute. Birumvikana ko nta na kimwe muri ibyo bicuruzwa “gisabwa”. Hariho ubundi buryo bwinshi, bumwe muribwo buhendutse kandi bukora imirimo isa. Niba uri nyuma ya hydrata yinyongera, ukeneye ubwoko bwuruhu rwijimye kugirango wongere ibirungo bike mubikorwa byawe – cyane cyane iyo ushaka kubiha TLC yinyongera!
Biossance Squalane + Ubujiji Peptide Raisin | Nkoresha biosans ijisho rimwe rimwe mugitondo nijoro kabiri mugitondo. Mfite ubwoba ko tissue yanjye yoroshye, ehsaas sengini imi kend, ama yakukana cheschm ra humugt mie kend. Kandi, ntakibazo nagize kuri iki gicuruzwa (FYI).
The Definitive Guide To Pregnancy Safe Skincare
Crook cream, inzabibu zuzuye Ela Bache spirulina Buri munsi, to je moj nijoro cream Osvilla. AcпиpyлиHa дep AH oбyдb дap kax бa пepи B зaшиp koHakakTы Mи k ka Mи kr – Kimwe mubicuruzwa byuruhu nakoresheje Van mojek st kochchik beh nazraschene, ama men behhiy dr An fro druzem, chto igr bysh za shesh maha Kurde Kurde.
Vasfiq Sanin, ndagusengera. icyegeranyo cya Aveda Tulasar. Amavuta akikije Kashm ni muremure, ariko ni kimwe cya kabiri cyoroshye kuruhu. Ntabwo nigeze menya ko ishobora guhagarika imyenge cyangwa gutera milia (Nagize ibibazo nibindi bicuruzwa kera) kandi mvugishije ukuri, irema ibintu bitandukanye mumezi akonje kandi yumye kwisi.
Kiehls Imbaraga Zimbaraga Zisubiza kwibanda Muri teluda zose za Sabai, ikinamico, Yen Kata ni uwanjye
Glybirana utagira umusatsi. Ntabwo nashakaga kubigarura burundu, ariko nahisemo kubifata nkintambwe yambere yo gutera spray cyangwa serumu itanga amazi. Iyi serumu ikungahaye kuri vitamine C, iyi serumu ni nziza mu gukuramo uruhu, kandi ndatekereza ko ifasha kwirinda inkari mu maso. Nakoresheje pompe ebyiri muri iki gitondo nimugoroba.
Pregnancy Toothpaste: Best Brands That Won’t Harm The Baby
Biossance Squalane + Serumu ya Phyto-Retinol Retinol ntabwo ari ibintu bishobora gutera inda. Ni umwe muri Valin Trudobi wagiye igihe nasukuye itapi, ariko mbona ko mpari
Mu buryo bworoshye. Iki gihingwa cya retinol kiva muri Biossance (kirimo ubusa rwose gutwita) cyari ubusa rwose kandi habaye impinduka zuzuye muri gahunda ya buri munsi. Ushobora kuba wabonye ko ibicuruzwa byose bya Biossance birimo squalane (igaburira kandi ikanatanga amazi), ubwo rero resept zombi zirakomeye. ИH эTop koHи poBи пocTи MeH dacT, фиkp Mи kHeMTa xaд бex иH длифoH бoд kax rpaMTe peTиHoл Max xa бa пocTи MeH tamas dast. Bituruka ku kwicisha bugufi kwawe, birashobora gukorwa mugitondo na nijoro.Impinduka nyayo nabonye ni uko uruhu rwanjye rwakomeye kandi uruhu rwanjye rukagira ubuzima bwiza.
First aid beauty, first aid beauty scrub, pregnancy safe sleep aid, first aid and beauty, pregnancy safe beauty products, beauty products safe for pregnancy, first aid beauty pregnancy, first aid beauty ulta, first aid beauty collagen, first aid beauty sale, first aid beauty repair, first aid beauty aha


text:
Tom Close yavuze ko impamvu yagabuye ibi bishyimbo ari ukungira ngo babashe kwiyumvira uburyohe bwabyo bityo bashishikarire kwitabira kubihinga no kubirya mu miryango yabo kuko bigira uruhare rukomeye mu kubaka umubiri.
Tom Close yagize ati “Ubusanzwe batanga(Harvest plus) imbuto n’amakuru atandukanye ku bwiza bw’ibi bishyimbo. Uyu munsi habayeho amahirwe yo gutuma abaturage babirya kugira ngo bumve uburyohe bwabyo bamenye n’akamaro kabyo mu buryo bufatika atari bya bindi byo kubabwira bagataha.”
Yasobanuriye abaturage ibyiza byo kurya ibi bishyimbo kuko bifite intungamubiri zituma amaraso yiyongera, abana bakura neza bakomeye kandi ngo bifasha abana kugira ubumenyi mu buryo bworoshye mu ishuri kuko bibarinda kwibagirwa. Yanababwiye ko mu muryango we barya ibi bishyimbo gusa ndetse kuva batangira kubirya ubuzima bwarushijeho kuba bwiza.
Umuyobozi wa Harvest Plus mu Rwanda Lister Katsvairo yavuze ko gufatanya na Tom Close kugabura ibi bishyimbo ari ukugirango ubutumwa atanga mu ndirimbo afatanyije na bagenzi be bwumvikane kurushaho bityo bashishikarire kubihinga no kubirya.
Uretse ibishyimbo bikungahaye ku butare, bagaburiwe andi mafunguro nayo akungahaye ku ntungamubiri zituma umuntu arushaho kugira ubuzima bwiza.


text:
Kintobo/Nyabihu: Baratekanye kubera ko isuri ntaho yamenera
Kanama, 2020 nibwo abahinzi bo mu murenge wa Kintobo akarere ka Nyabihu bakorewe amaterasi n’umushinga Hinga Weze ku buso bungana na hegitali 50; kuri ubu hahinzeho ibigoli; abahinzi bemeza ko bageze mu bisubizo kubera amaterasi, kuko isuri itabona aho imenera ngo itware ubutaka, imyaka n’ifumbire.
Kagiraneza Jean Claude atuye Kintobo, ni umwe mubafite ubutaha ahakozwe amaterasi. Aganira n’umunyamakuru wa The Bridge Magazine yavuze ko umusaruro uziyongera kuko isuri yatumaga uba muke ntaho yamera.
Twateraga imyaka imvura ikaza byose ikajyana, ari ubutaka ari imyaka byose bikagenda, inkangu ikagenda byose ikubika. Ariko ubu kubera ko twakorewe amateresi turatekanye.
Ikindi aya materasi akorwa twahawemo imirimo baduhembaga 1200 ku munsi nakozemo amacyenzene (quinzaine) agera muri 6 ni ukuvuga iminsi 90. Amafaranga nakuyemo narayikenuje, nishyuriyemo minerval (amafaranga y’ishuri) umwana wiga muri secondaire nanishyurira mitiweli (mutuelle) ku gihe.
Twageze mu bisubizo kubera aya materasi. Ubutaka bwacu ntibukigenda, banadushyiriyemo ifumbire. Ku buso mpingaho mbere nakuragamo amafaranga 400.000 ariko ubu nzakuramo nk’amafaranga 600.000.
Nyiramigisha Jeanine nawe atuye Kintoboro yashimiye umushinga Hinga Weze wabarwanyirije isuri ubakorera amaterasi, kuri ubu bakaba batekanye babona ubwatsi bw’amatungo kuko ku materasi hateweho ibiti bitandukanye bitanga ubwatsi n’imihembezo. Yagize ati “Mwarakoze mwaturwanyirije isuri, ibigoli bimeze neza nta suri tukigira, ubu turimo no kubona ubwatsi bw’amatungo, urabona se ibigori byacu atari byiza? Umusaruro uziyongera kurushaho kuko banaduhaye ifumbire”.
Umwanditsi muri Koperative y’abahinzi b’ibigoli ya Kintobo, Iradukunda Pacifique nawe yavuze ko isuri yari ikibazo kuko iyo umuntu yashyiraga ifumbire mu murima yahitaga igenda ntihere. Aho yagize ati “Nkaho nasaruraga ibilo 100 by’ibigoli ndateganya kuzahasarura ibilo 200”.
Ushinzwe Ishami ry’Ubuhinzi mu Karere ka Nyibihu mu mushinga Hinga Weze Nteziryayo Ignace, yavuze ko imwe mu nshingano za Hinga Weze ari ukongera umusaruro mu buryo burambye. Yagize ati “Hano twakoze amaterasi angana na hegita 50 tugamije kurwanya isuri yatwaraga ubutaka cyane, igatwara ya myunyu myiza ibihingwa byagombye kuba byatungwa niyo myunyu, ariko kuko twakoze amaterasi ubutaka bwarasigasiwe”.
Yakomeje agira ati “Icyo twishimira n’abahinzi bakishimira nyuma yo gukorerwa amaterasi, ubutaka bwarasigasiwe umusaruro uzavamo biragaragara ko uzaba ari mwiza, bitewe nuko isuri twayihagaritse, tubaha imborera n’ishagwara kugira ngo igabanye ubusharire. Turizera tudashidikanya ko umusaruro w’ibigoli uzaba ushimishije ugereranije nuko byahoze hatarakorwa amaterasi”.
Umushinga Hinga Weze watangijwe ku bufatanye n’Ikigo cy’Igihugu Gishizwe Guteza Imbere Ubuhinzi n’Ubworozi RAB ku nkunga y’Umuryango w’Abanyamerika Wita ku Iterambere Mpuzamahanga USAID. Intego yawo akaba ari ugufasha abahinzi basaga 530,000 mu turere 10 ikoreramo mu kwita ku buhinzi no kunoza imirire by’umwihariko umwana n’umugore, ndetse no gufasha abahinzi mu guhangana n’imihindagurikire y’ikirere.


text:
Ubutumwa 18.01.2014
Tumenye Imana dufite kugira ngo tugume mu byizingiro.
Mose yavukiye mu muryango w,abaheburayo. hari mu buretwa,mu mibabaro,ariko Imana iraza imukuramo ngo aze abohore ubwoko bwayo. Imana yamukoreye ibitangaza byinshi mu maso ye kugira ngo yibonere ubwe imbaranga zayo n,uko izamukoresha. nkuko ibikora buri munsi hagati yacu.Yabajije Imana ati nzababwira kuri nde? Imana imubwira amazina yayo. kuva3;13-15. Birakwiye ko natwe tuyibaza amazina Yayo cga se tukayisaba kutwiyereka. Kuko kenshi itwiyereka mu ma shusho atandukanye(mbabazi,Mugiraneza,ntihemuka………) Yaravuze ngo genda ubabwire ngo Ishoboye byose. Ufite iki wowe cyayinanira? kuva 6:1-7iminiho yacu Irayumva. Reka duhore ku mavi tuyambaza kuko Nimutarambirwa kutwumva. Gutegeka kwa kabiri4:7 Turabi igiciro. Tubimenye neza twakwibera mu kwizera Imana yacu, kandi Tukizingira ko iyatanze umwana wayo w,ikinenge ntacyo yatwima . Abaroma8:31-39. Imana iri kumwe natwe ntamubisha,iraturwanirira. ntacyadukuraho urukundo rwayo.


text:
IGICE CYA 26
Imana ‘Yiteguye Kubabarira’
1-3. (a) Ni uwuhe mutwaro uremereye Dawidi umwanditsi wa Zaburi yari yikoreye, kandi se, ni gute yabonye ihumure ry’umutima we wari uvurunganye? (b) Ni uwuhe mutwaro dushobora kwikorera mu gihe dukoze icyaha, ariko kandi, ni iki Yehova atwizeza?
DAWIDI, umwanditsi wa Zaburi, yaranditse ati ‘ibyo nakiraniwe birandengeye, bihwanye n’umutwaro uremereye unanira. Ndahondobereye, ndavunaguritse.’ (Zaburi 38:5, 9, umurongo wa 4 n’uwa 8 muri Biblia Yera.) Dawidi yari azi ukuntu umutimanama wicira urubanza washoboraga kuba umutwaro uremereye. Ariko kandi, yabonye ihumure ry’umutima we wari uvurunganye. Yasobanukiwe ko nubwo Yehova yanga icyaha, atanga umunyabyaha mu gihe yihannye by’ukuri kandi akareka imyifatire ye yo gukora ibyaha. Kubera ko Dawidi yari yizeye mu buryo bwuzuye ko Yehova aba yiteguye kubabarira abantu bihana, yaravuze ati “wowe, Mwami, . . . witeguye kubabarira.”
2 Mu gihe dukoze icyaha, natwe dushobora kwikorera umutwaro ushegesha, uterwa n’umutimanama utubuza amahwemo. Kugira bene ibyo byiyumvo byo kwicuza ni ingirakamaro cyane. Bishobora kudusunikira gufata ingamba zikwiriye zo gukosora amakosa yacu. Ariko kandi, hari akaga ko kuremererwa mu buryo bukabije n’umutima wicira urubanza. Umutima wacu wicira urubanza ushobora guhora utwumvisha ko Yehova atazatubabarira, uko twakwihana kose. Mu gihe ‘twishwe n’agahinda’ bitewe n’umutima wicira urubanza, Satani ashobora kugerageza gutuma tugamburura, tukumva ko Yehova abona ko turi abantu badakwiriye, mbese ko tudakwiriye kumukorera.
3 Mbese, uko ni ko Yehova abona ibintu? Oya rwose! Kubabarira ni kimwe mu bintu biranga urukundo rwimbitse rwa Yehova. Mu Ijambo rye, atwizeza ko aba yiteguye kutubabarira mu gihe twicujije by’ukuri tubivanye ku mutima (Imigani 28:13). Kugira ngo twirinde ibyiyumvo by’uko Yehova adashobora kuzigera atubabarira, nimucyo dusuzume impamvu ababarira n’ukuntu abikora.
Impamvu Yehova ‘Yiteguye Kubabarira’
4. Ni iki Yehova yibuka ku birebana na kamere yacu, kandi se, ni gute ibyo bigira ingaruka ku bihereranye n’uburyo adufata?
4 Yehova azi aho ubushobozi bwacu bugarukira. Muri Zaburi ya 103:14 hagira hati “azi imiremerwe yacu, yibuka ko turi umukungugu.” Ntajya yibagirwa ko twaremwe mu mukungugu, ko turi abanyantege nke bitewe no kudatungana. Imvugo ngo azi “imiremerwe yacu” itwibutsa ko Bibiliya igereranya Yehova n’umubumbyi, naho twe ikatugereranya n’inzabya abumba (Yeremiya 18:2-6). * Umubumbyi Mukuru ashyira mu gaciro mu byo atugirira, akurikije intege nke za kamere yacu yokamwe n’icyaha, n’uburyo twitabira cyangwa tukananirwa kwitabira ubuyobozi bwe.
5. Ni gute igitabo cy’Abaroma kivuga ibihereranye n’ububata bukomeye bw’icyaha?
5 Yehova asobanukiwe ukuntu icyaha kigira imbaraga. Ijambo rye rivuga ko icyaha ari imbaraga zikomeye zishyira umuntu mu bubata bwazo buteza urupfu. Ni mu buhe buryo bukomeye icyaha kitwizingiraho? Mu gitabo cy’Abaroma, intumwa Pawulo yaravuze iti ‘dutwarwa n’ibyaha,’ nk’uko abasirikare batwarwa n’umuyobozi wabo (Abaroma 3:9); icyaha ‘cyimikiwe’ gutwara abantu nk’umwami (Abaroma 5:21); icyaha ‘kiba’ muri twe (Abaroma 7:17, 20); koko rero, ‘itegeko’ ryacyo rihora ridukoreramo, rigerageza kudutegeka mu byo dukora (Abaroma 7:23, 25). Mbega ukuntu icyaha gifite ububasha bukomeye bwo gutegeka umubiri wacu udatunganye!
6, 7. (a) Ni gute Yehova abona abantu bashaka imbabazi ze bafite umutima wihannye? (b) Kuki tutagombye gufatana uburemere buke imbabazi z’Imana?
6 Ku bw’ibyo, Yehova azi ko kumwumvira mu buryo butunganye bitadushobokera, uko twaba tubyifuza kose. Atwizeza abigiranye urukundo ko azatubabarira, nidushaka imbabazi ze dufite umutima wihannye. Muri Zaburi ya 51:19 (umurongo wa 17 muri Biblia Yera), hagira hati “ibitambo Imana ishima ni umutima umenetse; umutima umenetse, ushenjaguwe, Mana, ntuzawusuzugura.” Yehova ntazigera na rimwe atererana, cyangwa asubiza inyuma umutima “umenetse, ushenjaguwe” n’umutwaro wo kwicira urubanza.
7 Ariko se, ibyo byaba bishaka kuvuga ko twagombye gufatana uburemere buke imbabazi z’Imana, maze kamere yacu ibogamira ku gukora icyaha tukayigira urwitwazo rwo gukora ibyaha? Oya rwose! Nta bwo Yehova apfa gukora ibintu asunitswe n’ibyiyumvo gusa. Imbabazi ze zigira umupaka. Nta na rimwe azababarira abantu bakora ibyaha nkana babigiranye imitima inangiye, maze ntibagaragaze ukwicuza (Abaheburayo 10:26). Ku rundi ruhande, iyo abonye umutima wihannye, aba yiteguye kubabarira. Nimucyo noneho dusuzume zimwe mu mvugo zishishikaje zakoreshejwe muri Bibiliya, zisobanura icyo kintu gihebuje kiranga urukundo rwa Yehova.
Ni Gute Yehova Ababarira mu Buryo Bwuzuye?
8. Mu by’ukuri, ni iki Yehova akora iyo atubabariye ibyaha, kandi se, ibyo bituma tugira ikihe cyizere?
8 Dawidi wihannye yagize ati ‘nakwemereye ibyaha byanjye, sinatwikira gukiranirwa kwanjye. . . . Nawe unkuraho urubanza rw’ibyaha byanjye’ (Zaburi 32:5). Imvugo ngo “unkuraho,” isobanura ijambo ry’Igiheburayo mu buryo bw’ibanze rivuga “guterura” cyangwa “gutwara.” Uko ryakoreshejwe aha, risobanura gukuraho umuntu “urubanza, icyaha, igicumuro.” Mu by’ukuri rero, Yehova yateruye ibyaha bya Dawidi, maze arabijyana. Nta gushidikanya, ibyo byorohereje Dawidi ibyiyumvo yari yikoreye by’umutima wamuciraga urubanza (Zaburi 32:3). Natwe dushobora kwiringira mu buryo bwuzuye Imana ikuraho ibyaha by’abantu bashaka imbabazi zayo, bashingiye ku kwizera igitambo cy’incungu cya Yesu.
9. Yehova ashyira ibyaha byacu kure kungana iki?
9 Dawidi yakoresheje indi mvugo ishishikaje kugira ngo asobanure ibihereranye n’imbabazi za Yehova, agira ati ‘nk’uko aho izuba rirasira hitaruye aho rirengera, uko ni ko yajyanye kure yacu ibicumuro byacu’ (Zaburi 103:12). Uburasirazuba buri kure y’uburengerazuba mu rugero rungana iki? Mu buryo runaka, uburasirazuba buhora buri ku ntera ya kure cyane umuntu ashobora gutekereza, kure y’uburengerazuba, izo mpande zombi zikaba zidashobora na rimwe guhura. Intiti imwe yavuze ko iyo mvugo isobanura “kure cyane uko bishoboka kose; ahantu kure cyane dushobora gutekereza.” Amagambo ya Dawidi yahumetswe atubwira ko iyo Yehova atubabariye, ashyira ibyaha byacu ahantu kure cyane dushobora gutekereza.
10. Kuki iyo Yehova atubabariye ibyaha byacu, tutagombye kumva tugifite ikizinga cy’ibyo byaha mu gihe kiba gisigaye cy’ubuzima bwacu?
10 Mbese, waba warigeze kugerageza kuvana ikizinga ku mwenda ufite ibara rikeye? Wenda ikizinga cyakomeje kugaragara, nubwo wari wakoze uko ushoboye kose ngo ukivaneho. Zirikana ukuntu Yehova agaragaza ubushobozi bwe bwo kubabarira, akaba yaragize ati ‘naho ibyaha byanyu bitukura nk’umuhemba, birahinduka umweru bise na shelegi; naho bitukura tukutuku, birahinduka nk’ubwoya bw’intama bwera’ (Yesaya 1:18). Amagambo ngo “bitukura nk’umuhemba” yerekeza ku ibara ry’umutuku ukeye. * ‘Umutuku tukutuku’ wari rimwe mu mabara yafataga cyane mu yo bateraga mu myenda. (Nahumu 2:4, umurongo wa 3 muri Biblia Yera.) Ntidushobora kuvanaho ikizinga cy’icyaha binyuriye ku mihati yacu. Ariko, Yehova ashobora gufata ibyaha bitukura nk’umuhemba n’ibitukura tukutuku maze akabihindura umweru nka shelegi cyangwa nk’ubwoya bwera butarimo irindi bara. Iyo Yehova atubabariye ibyaha byacu, ntitugomba kumva tugifite ikizinga cy’ibyo byaha mu gihe kiba gisigaye cy’ubuzima bwacu.
11. Ni mu buhe buryo Yehova yirenza ibyaha byacu?
11 Hezekiya yahimbye indirimbo ishishikaje yo gushimira ubwo yari amaze kuvanirwaho indwara yari igiye kumwica, maze abwira Yehova ati ‘ibyaha byanjye byose warabyirengeje’ (Yesaya 38:17). Aha ngaha, Yehova avugwaho kuba afata ibyaha by’umunyabyaha wihannye maze akabijugunya inyuma Ye aho Adashobora kongera kubibona cyangwa ngo yongere kubitekerezaho. Dukurikije igitabo kimwe gitanga ibisobanuro, igitekerezo cyari gikubiye muri ayo magambo gishobora kuvugwa ngo “[ibyaha byanjye] wabigize nk’aho bitigeze bikorwa.” Mbese, ibyo ntibiduha icyizere?
12. Ni gute umuhanuzi Mika yagaragaje ko Yehova aduhanaguraho ibyaha burundu mu gihe atubabariye?
12 Igihe umuhanuzi Mika yavugaga ibihereranye n’isezerano ryo kongera gusubiza ibintu mu buryo, yagaragaje ko yemeraga adashidikanya ko Yehova yari kubabarira ubwoko bwe bwihannye, agira ati ‘ni iyihe Mana ihwanye nawe, yirengagiza igicumuro cy’abasigaye b’umwandu wayo? Kandi uzarohera imuhengeri w’inyanja ibyaha byabo byose’ (Mika 7:18, 19). Tekereza icyo ayo magambo yasobanuraga ku bantu bariho mu bihe bya Bibiliya! Mbese, hari uwashoboraga kuba yagarura ikintu cyajugunywe mu ‘muhengeri w’inyanja’? Ku bw’ibyo rero, amagambo ya Mika yagaragazaga ko iyo Yehova atubabariye, aduhanaguraho ibyaha burundu.
13. Amagambo ya Yesu avuga ngo “uduharire imyenda yacu,” asobanura iki?
13 Yesu yerekeje ku mishyikirano irangwa hagati y’uguriza n’ugurizwa, kugira ngo atange urugero rugaragaza imbabazi za Yehova. Yesu yaduteye inkunga yo gusenga tugira tuti ‘uduharire imyenda Matayo 6:12). Muri ubwo buryo, Yesu yagereranyije ibyaha n’umwenda (Luka 11:4). Iyo dukoze icyaha, tujyamo Yehova ‘umwenda.’ Ku bihereranye n’ibisobanuro by’inshinga y’Ikigiriki yahinduwemo ‘guharira,’ igitabo kimwe gitanga ibisobanuro kigira kiti “ni uguhara, kureka umwenda umuntu akurimo ntuwumwishyuze.” Mu buryo runaka, iyo Yehova atubabariye, adusonera umwenda washoboraga kutubarwaho. Bityo, abanyabyaha bihannye bashobora kugira ihumure. Yehova ntazigera yishyuza umuntu umwenda yari yaramusoneye!
14. Amagambo ngo “ibyaha byanyu bihanagurwe,” yumvikanisha ikihe gitekerezo?
14 Nanone imbabazi za Yehova zigaragazwa mu Byakozwe 3:19, hagira hati ‘mwihane muhindukire, ibyaha byanyu bihanagurwe.’ Iyo nteruro ya nyuma ihindurwa ivanywe mu nshinga y’Ikigiriki ishobora gusobanurwa ngo “kuvanaho burundu, . . . gusiba cyangwa kurimbura.” Dukurikije intiti zimwe na zimwe, igitekerezo cyagaragajwe ni igihereranye no gusiba inyandiko yandikishijwe intoki. Ni gute ibyo byashobokaga? Wino yari isanzwe ikoreshwa mu bihe bya kera, yari uruvange rwa karuboni, amariragege hamwe n’amazi. Iyo wabaga ukimara kwandikisha iyo wino, washoboraga gufata igifufuma gitose maze ugahanagura ibyo wabaga wanditse. Urwo ni urugero rwiza cyane rugaragaza imbabazi za Yehova. Iyo atubabariye ibyaha byacu, ni nk’aho yagafashe igifufuma maze akabihanagura.
Yehova ashaka ko tumenya ko ‘yiteguye kubabarira’
15. Ni iki Yehova ashaka ko tumenya ku bihereranye na we?
15 Iyo dutekereje kuri izo ngero zitandukanye, mbese, ntibigaragara neza ko Yehova ashaka ko tumenya ko aba yiteguye rwose kutubabarira ibyaha byacu igihe cyose aba abona ko twihannye nta buryarya? Ntitwagombye gutinya ko yazaturyoza ibyo byaha nyuma y’aho. Ibyo bigaragazwa n’ikindi kintu Bibiliya ihishura ku bihereranye n’imbabazi zihebuje za Yehova: iyo ababariye, aribagirwa.
“Icyaha Cyabo Sinzacyibuka Ukundi”
16, 17. Iyo Bibiliya ivuze ko Yehova yibagirwa ibyaha byacu, ibyo biba bishaka kuvuga iki, kandi se, kuki ushubije utyo?
16 Ku bihereranye n’abantu bari kuba bari mu isezerano rishya, Yehova yatanze isezerano rigira riti “nzababarira gukiranirwa Yeremiya 31:34). Mbese, ibyo byaba bisobanura ko mu gihe Yehova ababariye, adashobora na rimwe kongera kwibuka ibyaha byakozwe? Ibyo si ko biri rwose. Bibiliya itubwira ibihereranye n’ibyaha by’abantu benshi Yehova yababariye, hakubiyemo na Dawidi (2 Samweli 11:1-17; 12:13). Uko bigaragara, na n’ubu Yehova azi amakosa bakoze. Inkuru ivuga ibyerekeranye n’ibyaha byabo, kimwe n’ivuga ibyo kwihana kwabo n’ukuntu Imana yabababariye, yarazigamwe ku bw’inyungu zacu (Abaroma 15:4). None se, ni iki Bibiliya iba ishaka kuvuga, iyo ivuga ko Yehova ‘atibuka’ ibyaha by’abantu ababarira?kwabo, kandi icyaha cyabo sinzacyibuka ukundi” (
17 Inshinga y’Igiheburayo yahinduwemo ngo ‘nzibuka,’ yumvikanisha ibirenze kwibuka iby’igihe cyahise gusa. Igitabo cyitwa Theological Wordbook of the Old Testament kivuga ko ibyo bikubiyemo Hoseya 9:9). Ariko iyo Imana ivuze iti “icyaha cyabo sinzacyibuka ukundi,” iba itwizeza ko mu gihe ibabariye abanyabyaha bihannye, iba itazabahanira ibyo byaha mu gihe runaka nyuma y’aho (Ezekiyeli 18:21, 22). Bityo, Yehova aribagirwa mu buryo bw’uko adahora yibuka ibyaha byacu, kugira ngo ahore abidushinja cyangwa abiduhanira. Mbese, ntiduhumurizwa no kumenya ko Imana yacu ibabarira kandi ikibagirwa?“ikintu cy’inyongera cyo gukora igikorwa gikwiriye.” Muri ubwo buryo rero, ‘kwibuka’ icyaha bikubiyemo igikorwa cyo guhana abanyabyaha (
Bite se ku Bihereranye n’Ingaruka z’Ibyaha Byacu?
18. Kuki kubabarira bidasobanura ko umunyabyaha wihannye aba avaniweho ingaruka zose zishobora guturuka ku myifatire ye mibi?
18 Mbese, kuba Yehova yiteguye kubabarira bisobanura ko umunyabyaha wihannye aba avaniweho ingaruka zose zishobora guturuka ku myifatire ye mibi? Oya rwose. Ntidushobora gukora icyaha maze ngo bicire aho nta nkurikizi. Pawulo yaranditse ati ‘ibyo umuntu abiba, ni byo azasarura’ (Abagalatiya 6:7). Dushobora kugerwaho n’ingaruka runaka z’ibyo twakoze. Ibyo ntibishaka kuvuga ko iyo Yehova atubabariye, atuma tugerwaho n’ibyago. Mu gihe havutse ingorane, Umukristo ntiyagombye gutekereza ati ‘wenda Yehova arimo arampana ampora ibyaha nigeze gukora’ (Yakobo 1:13). Ku rundi ruhande, Yehova ntaturinda ingaruka mbi zose zituruka ku bikorwa byacu bibi. Gutana n’uwo twashakanye, gutwara inda y’indaro, kurwara indwara zandurira mu myanya ndangabitsina, kutagirirwa icyizere cyangwa kutubahwa
19-21. (a) Ni gute itegeko ryanditswe mu Balewi 5:20-26 (6:1-7 muri Biblia Yera) ryagiriraga umumaro uwakosherejwe cyangwa uwabaga yamukoshereje? (b) Ni ikihe gikorwa Yehova yishimira ko dukora mu gihe abandi bababajwe n’ibyaha twakoze?
19 Ibyaha byacu bishobora kugira izindi ngaruka, cyane cyane mu gihe abandi baba bakomerekejwe n’ibyo twakoze. Reka dufate urugero rw’inkuru ivugwa mu Balewi igice cya 5:20–6:23. (Igice cya 6 muri Biblia Yera.) Aha ngaha, Amategeko ya Mose avuga ibihereranye n’imimerere y’umuntu wabaga yakoze icyaha gikomeye cyo gutwara ibintu by’Umwisirayeli mugenzi we abyibye, abinyaze cyangwa abiriganyije. Hanyuma, uwakoze icyaha akanga kwemera icyaha cye, ndetse akanahangara kurahira ibinyoma. Icyo gihe akaba aburijemo ikirego cya nyir’ukwibwa. Nyuma y’aho ariko, uwakosheje umutimanama ukamurya, maze akatura icyaha. Kugira ngo ababarirwe n’Imana, yagombaga gukora ibindi bintu bitatu bikurikira: kugarura ibyo yari yatwaye, guha uwo yahemukiye indishyi ingana na 20 ku ijana y’ibyo yibye, kandi agatanga isekurume y’intama ho igitambo cyo gukuraho urubanza. Hanyuma, amategeko yaravugaga ati “umutambyi amuhongerere impongano imbere y’Uwiteka, maze uwo muntu azababarirwe.”
20 Iryo tegeko ryari uburyo bwateganyijwe n’Imana bwo gutanga imbabazi. Bwagiriraga umumaro uwabaga yakosherejwe, akaba yarasubizwaga ibintu bye, kandi nta gushidikanya ko yumvaga aruhutse cyane igihe amaherezo uwamukoshereje yabaga yemeye icyaha cye. Icyo gihe kandi, iryo tegeko ryagiriraga umumaro wa wundi wageraga aho agasunikwa n’umutimanama maze akemera icyaha cye, kandi agakosora amakosa yabaga yakoze. Mu gihe yari kuba yanze kubigenza atyo, ntiyari kubabarirwa n’Imana rwose.
21 Nubwo tutagengwa n’Amategeko ya Mose, atuma tugira ubumenyi bwimbitse ku bihereranye n’imitekerereze ya Yehova, hakubiyemo n’ukuntu abona ibyerekeranye no kubabarira (Abakolosayi 2:13, 14). Mu gihe abandi bababajwe n’ibyaha byacu, Imana irishima iyo dukoze uko dushoboye kose kugira ngo dukosore amakosa (Matayo 5:23, 24). Ibyo bishobora kuba bikubiyemo kwatura icyaha twakoze, tukemera ko twacumuye, ndetse tugasaba imbabazi uwo twakoshereje. Icyo gihe, dushobora gutakambira Yehova dushingiye ku gitambo cya Yesu, maze tukagira icyizere kidashidikanywaho cy’uko Imana yatubabariye.
22. Ni iki gishobora kujyanirana n’imbabazi za Yehova?
22 Kimwe n’undi mubyeyi wese wuje urukundo, Yehova ashobora gutanga imbabazi zijyaniranye n’igihano mu rugero runaka Imigani 3:11, 12). Umukristo wihannye ashobora kuba agomba kwegura ku nshingano ye yo kuba umusaza, umukozi w’imirimo cyangwa umubwirizabutumwa w’igihe cyose. Ashobora kubabazwa cyane n’uko atakaje mu gihe runaka inshingano yabonaga ko ari iy’agaciro kenshi kuri we. Ariko kandi, guhabwa igihano nk’icyo ntibisobanura ko Yehova atamubabariye. Tugomba kwibuka ko igihano duhabwa na Yehova ari ikimenyetso kigaragaza ko adukunda. Kucyemera no kucyubahiriza bizatuzanira inyungu zihebuje.
23. Kuki tutagombye na rimwe gufata umwanzuro w’uko turi kure y’imbabazi za Yehova, kandi se, kuki twagombye kwigana imbabazi ze?
23 Mbega ukuntu bisusurutsa kumenya ko Imana yacu ‘yiteguye kubabarira’! Uko amakosa twaba twarakoze yaba angana kose, ntitwagombye gufata umwanzuro w’uko turi kure y’imbabazi za Yehova. Iyo twihannye by’ukuri, tugatera intambwe zo gukosora amakosa twakoze kandi tugasenga Yehova tubigiranye umwete tumusaba imbabazi dushingiye ku maraso ya Yesu yamenetse, dushobora kwiringira mu buryo bwuzuye ko Yehova azatubabarira (1 Yohana 1:9). Nimucyo twigane imbabazi ze mu mishyikirano tugirana n’abandi. Ubundi se, niba Yehova, we udakora icyaha, ashobora kutubabarira mu buryo nk’ubwo bwuje urukundo, mbese, twebwe abantu b’abanyabyaha ntitwagombye gukora uko dushoboye kose kugira ngo tubabarirane?
^ par. 4 Ijambo ry’Igiheburayo ryahinduwemo “imiremerwe yacu,” nanone rikoreshwa ku bihereranye n’inzabya zibumbwa n’umubumbyi.
^ par. 10 Hari intiti imwe yavuze ko umutuku w’umuhemba “wari ibara ritigeraga ricuya, cyangwa ryafataga cyane. Cyaba ikime cyangwa imvura, haba kuwumesa cyangwa kuba umaze igihe kirekire, nta cyashoboraga kuvana iryo bara mu mwenda.”


text: Imiterere ihindagurika, izwi kandi nka grafite yagutse, ifata grafite ya scaly nkibikoresho fatizo kandi ikora interlayer compound nyuma yo kuvura imiti.Nibicuruzwa bishya bya grafite. Usibye kumiterere ya grafite karemano, ifite kandi imiterere yihariye kandi yoroheje. Igikoresho cyoroshye cya grafite ni ubwoko bwurukiramende cyangwa geometrike igoye ikozwe mububiko bukomeye bwa grafite compite igizwe na punch amenyo cyangwa icyuma cyakubiswe icyapa kandi yaguye ibice bya grafite.Ifite ruswa irwanya ruswa, irwanya hejuru kandi ntoya hamwe nigipimo cyiza cyo kugabanuka.Ikoreshwa kuri tebes, valve, pompe hamwe nimiyoboro yumuvuduko. Gufunga ibice byoguhindura ubushyuhe, kondenseri, igipimo cyamazi, moteri, moteri ya mazutu, compressor de air, umuyoboro wa gazi, firigo, nibindi. Kubwibyo rero, nibikoresho byiza bifunga kashe. ikoreshwa mubwubatsi, flange, umuyoboro usohora, inganda zikora imiti, peteroli, metallurgie, ingufu za kirimbuzi nandi mashami yinganda.


text:
IGICE CYA 32
Uko Yehova yarinze Yesu
HARI igihe Yehova ajya akora ibintu bitangaje kugira ngo arinde abakiri bato badashobora kwirinda bo ubwabo. Uramutse ugiye nko gutembera mu giturage, ushobora kubona uburyo bumwe Yehova abikoramo. Icyakora, ushobora kudahita usobanukirwa neza ibyo ari byo.
Ushobora nko kugira utya ukabona inyoni iguye hafi yawe. Ushobora gutekereza ko ikomeretse. Ikagira itya ikarambika hasi rimwe mu mababa yayo, maze wagerageza kuyikurikira ikaguhunga. Uko ugenda uyegera, ni ko igenda yigirayo, ariko nyine ku buryo udashobora kuyifata. Hanyuma wajya kubona ukabona irigurukiye. Burya, nta bwo iba yakomeretse na gato! Waba uzi icyo iyo nyoni iba ishaka kugeraho?—
Burya rero, ikiba cyatumye iyo nyoni iza kukugwa hafi, ni uko iba yahishe utwana twayo hafi aho mu byatsi. Iyo nyoni iba itinya ko watubona ukatugirira nabi. Ni cyo gituma yigirisha nk’aho ikomeretse, maze ikagerageza kukujyana kure y’utwana twayo. Ni nde se ushobora kuturinda nk’uko inyoni irinda utwana twayo?— Muri Bibiliya, Yehova agereranywa n’inyoni bita ikizu, ijya ifasha utwana twayo.—Gutegeka 32:11, 12.
Mu bana bose Yehova afite, uwo akunda cyane kuruta abandi ni Yesu. Yesu akiri mu ijuru, yari ikiremwa cyo mu buryo bw’umwuka, afite ububasha bwinshi cyane. Yashoboraga kwiyitaho ubwe. Ariko akimara kuza hano ku isi, akavuka ari uruhinja, yari akeneye uburinzi.
Kugira ngo asohoze ibyo Imana yamutumye gukora hano ku isi, yagombaga kubanza gukura akaba umugabo ushyitse. Ku bw’ibyo, Satani yagerageje kwica Yesu ataraba umugabo ushyitse. Inkuru y’ukuntu Satani yashatse kwica Yesu akiri uruhinja n’ukuntu Yehova yamurinze irashishikaje cyane rwose. Waba ushaka kuyumva?—
Ubu hashize igihe gito Yesu avutse, none Satani acanye inyenyeri mu kirere cy’i Burasirazuba. Abantu biga iby’inyenyeri barayikurikiye. Bagenze ibirometero amagana n’amagana, none dore bageze i Yerusalemu. Bakihagera, babajije aho uzaba umwami w’Abayahudi agomba kuvukira. Babajije abantu bazi icyo Bibiliya ibivugaho, maze barabasubiza bati “ni i Betelehemu.”—Matayo 2:1-6.
Ubu noneho, umwami mubi wa Yerusalemu witwa Herode amaze kumva ko uwo mwami mushya amaze igihe gito avukiye mu mujyi wo hafi aho i Betelehemu. Abwiye abo bagabo biga iby’inyenyeri ati ‘ngaho mugende mushake uwo mwana, nimumara kumubona, muze mumbwire aho ari.’ Waba uzi impamvu Herode ashaka kumenya aho Yesu ari?— Ni ukubera ko yagize ishyari, none akaba ashaka kwica Yesu!
Ubwo se, Imana irarinda ite Umwana wayo?— Ubu noneho, ba bagabo biga iby’inyenyeri bamaze kugera aho Yesu ari, none bamuhaye impano. Nyuma y’aho, Imana iburiye abo bantu mu nzozi, ibabwira ko batagomba gusubira kwa Herode. Ku bw’ibyo, bafashe indi nzira bisubirira iwabo. Bagiye batanyuze i Yerusalemu. Ubu noneho Herode amaze kumenya ko ba bagabo bamaze kwisubirira iwabo, none agize umujinya mwinshi cyane. Kugira ngo Herode agerageze kwica Yesu, ategetse ko bica abana bose b’abahungu bo muri Betelehemu batarageza ku myaka ibiri! Icyakora, ubu Yesu ntakiri i Betelehemu.
Waba uzi se uko bigenze kugira ngo Yesu arokoke?— Ba bagabo biga iby’inyenyeri bakimara gusubira iwabo, Yehova yaburiye umugabo wa Mariya, ari we Yozefu, ngo ahungire mu gihugu cya Misiri. Ubwo Yesu ari mu Misiri, nta cyo umwami mubi Herode ashobora kumutwara. Ubu noneho hashize imyaka myinshi, none Mariya na Yozefu bavanye Yesu mu Misiri. Imana yongeye kuburira Yozefu mu nzozi imusaba kwimukira i Nazareti, aho Yesu azaba afite umutekano wose.—Matayo 2:7-23.
Mbese, umaze noneho kubona uko Yehova yarinze Umwana we?— Ni nde se wagereranya n’utwana tw’inyoni nyina igerageza guhisha?Ni nde se wagereranya na Yesu igihe yari akiri agahinja? Mbese aho ntiyaba ari wowe?— Burya rero, nawe hari abantu baba bashaka kukugirira nabi. Waba uzi abo ari bo?—
Bibiliya ivuga ko Satani ameze nk’intare itontoma ishaka kuturya. Kandi nk’uko intare ikunda kwibasira utunyamaswa duto, ni ko Satani n’abadayimoni be na bo bakunda kwibasira abana bato (1 Petero 5:8). Icyakora, Yehova arusha Satani imbaraga. Yehova ashobora kurinda abana be bato, cyangwa akaburizamo ibintu bibi Satani aba ashaka kubakorera.
Waba wibuka ibintu twize mu Gice cya 10 cy’iki gitabo? Waba wibuka ibintu Satani n’abadayimoni be baba bashaka ko dukora?— Yee, bagerageza gutuma dukora imibonano mpuzabitsina Imana yanga. Ariko se, ni bande bonyine bemerewe kugirana imibonano mpuzabitsina?— Yee, ni umugabo n’umugore bashyingiranywe gusa.
Ikibabaje ariko, ni uko hari abantu bakuru bajya bashaka kugirana imibonano mpuzabitsina n’abana. Ibyo bituma abo bana, baba abahungu cyangwa abakobwa, batangira kujya bakora ibintu bibi abo bantu bakuru baba barabigishije. Batangira no kujya bakoresha ibitsina byabo mu buryo budakwiriye. Uko ni ko byagenze kera cyane mu mujyi wa Sodomu. Bibiliya ivuga ko abantu b’i Sodomu, ‘guhera ku bato, kugeza ku bakuru,’ bashatse kugirana imibonano mpuzabitsina n’abagabo bari baje gusura Loti.—Itangiriro 19:4, 5.
Bityo rero, nk’uko Yesu yari akeneye uburinzi, nawe ukeneye kurindwa abantu bakuru, ndetse ukarindwa n’abandi bana baba bashaka kugirana nawe imibonano mpuzabitsina. Muri rusange, abo bantu baza bavuga ko ari incuti zawe. Bashobora no kukubwira ko hari akantu bazaguha nubasezeranya ko utazabwira abandi ibyo bashaka ko mukorana. Icyakora, abo bantu bameze nka Satani n’abadayimoni be baba bishakira inyungu zabo bwite. Baba bashaka kwishimisha bo ubwabo. Bagerageza rero kwishimisha bagirana n’abana imibonano mpuzabitsina. Ibyo ni ibintu bibi cyane rwose!
Waba uzi icyo bashobora gukora kugira ngo bishimishe?— Bashobora nko kugerageza gukorakora igitsina cyawe. Bashobora no gutsirita igitsina cyabo ku cyawe. Icyakora, nta muntu n’umwe ugomba kwemerera gukinisha igitsina cyawe, kabone n’iyo yaba musaza wawe, mushiki wawe, murumuna wawe, mukuru wawe, mama cyangwa papa. Imyanya yawe ndagagitsina ni iyawe wenyine.
Wakora iki kugira ngo urinde umubiri wawe abantu bakora ibintu bibi nk’ibyo?— Mbere na mbere, ugomba kwirinda ko hagira umuntu uwo ari we wese ukinisha igitsina cyawe. Nihagira umuntu ugerageza kugukoraho, uzavuge cyane uti “mvaho! Ibyo bintu ushaka gukora, ndakurega!” Naramuka akubwiye ko ari wowe watumye agukoraho, ntuzemere ibyo avuga. Azaba akubeshya. Kandi uzahite ujya kumurega, uwo yaba ari we wese! N’iyo kandi yakubwira ko ibyo mwakoze ari ibanga hagati yanyu mwembi, ntuzabure kumurega. Ndetse n’iyo yagusezeranya ko azaguha utuntu twiza cyane cyangwa akagukangisha ko azakwica, uzamuve iruhande wigendere. Ariko ntuzabure kumurega.
Yego ntugomba gutinya, ariko nanone ugomba kugira amakenga. Niba ababyeyi bawe bakubwiye abantu cyangwa ahantu ugomba kwirinda kubera ko bishobora kuguteza akaga, ugomba kubumvira. Nubumvira, abantu babi bazabura uko bakugirira nabi.
Reka dusome imirongo ya Bibiliya ivuga uko wakwirinda imibonano mpuzabitsina idakwiriye: Itangiriro 39:7-12; Imigani 4:14-16; 14:15, 16; 1 Abakorinto 6:18; na 2 Petero 2:14.


text:
Umwarimukazi muri IPRC-South agiye guhabwa igihembo n’Umwamikazi w’Ubwongereza
Nancy Sibo wigisha mu Ishami ry’Ubuhinzi n’Ubworozi muri IPRC-South, yakoze imishinga ibiri izamuhesha igihembo cy’Umwamikazi w’Ubwongeraza Elisabeth akazagihabwa muri 2016.
Nancy avuga ko iki gihembo yatsindiye cyitwa Queen’s Young Leaders Award ari igihembo kigenerwa urubyiruko ruri hagati y’imyaka 18 na 29 rwo mu bihugu bivuga icyongereza (Common Wealth), ruba rwagaragaje imishinga ifitiye akamaro aho batuye.
Kugira ngo Nancy Sibo abigereho, yakoze porogaramu ya terefone ifasha kumenya ko inka yageze igihe cyo guterwa intanga hifashishijwe terefone n’undi mushinga wo gukora ibikapu, imikandara n’amaherena hifashishijwe imiheha ya parasitike (plastic) yamaze gukoreshwa.
Agira ati “Umushinga wo kumenya ko igihe cyo gutera inka intanga cyageze wifashishije terefone nawukoze mu mwaka ushize wa 2014, nk’umukoro wo kurangiza amasomo mu ishami ry’ubworozi [animal production] nigagamo muri UR/Huye. Icyo gihe wanampesheje igihembo Ms Geek.”
Uyu mushinga we ngo yawukoranye n’aborozi 150 b’i Nyagatare, agamije gutuma babona umusaruro mu matungo yabo nta gutegereza. Ati “Iyo gutera intanga bigucitse ukwezi kumwe, uba uhombye ukwezi kose kw’amafaranga.”
Ngo bagira rero za kode bashyira muri terefone, umuntu akandikisha inka ye, akavuga igihe imaze cyangwa n’igihe iherukira guterwa intanga [itarafashe]. Ibyo ngo bimubashisha kubona ubutumwa bumwibutsa ko igihe cyo gutera intanga cyangeze, umunsi umwe mbere y’uko itariki igera.
Iyi mishinga yombi ngo izamuhesha igihembo kuko ifite akamaro mu kuzamura imibereho y’abantu benshi, ndetse no kurengera ibidukikije.
Akomeza agira ati “Urebye abahembwa ni abakoze imishinga yo guteza imbere abaturage, kurengera ibidukikije, uburezi n’ubuzima.”
Nancy ngo si Umunyarwanda wa mbere uzaba abonye iki gihembo kuko ngo hari n’abandi babiri azi bakibonye. Muri bon go harimo uwashyizeho umuryango Act of Gratitude usubiza abana b’imfubyi mu ishuri, ukanabarihira. Undi akaba uwahimbye gukora cotex hifashishijwe ibirere.
Nancy kugeza ubu ngo ntaramenya ingano y’igihembo yatsindiye kuko azagihabwa mu mwaka utaha wa 2016, mu kwezi kwa Kamena. Icyo gihembo kandi ngo azajya kukiyakirira.
Ibitekerezo ( 3 )
akomerezaho
We are proud of u Sibo
Warakoze cyane kuzana impinduka mubworozi ndeste no mubindi wakoze
U Rwanda rukeneye abandi nkawe benshi kandi nizereko hari nindi mishinga udufitiye.
Hahirwa icyo kigo kigufite kuko uzakigeza kuri byinshi, nasoza nisabira leta nabaterangunka gufasha uyu mwana w’umukobwa icyo yakenera cyose kugirango agere kundotoze ziyo mishinga kuko byafasha u Rwanda n’isi gutere imbere. We are proud of u, Sibo


text:
Ubuyobozi bw’akarere ka Rusizi bwashimiye abarimu uko bitwaye mu mwaka w’amashuri washize, bubasaba guhesha agaciro umurimo ukomeye bakora aho kurangwa n’imyitwarire idahwitse irimo ubusinzi.
Abarimu babwiwe ko ubuyobozi butazihanganira umwarimu ugira imyitwarire mibi itamuhesha agaciro.
Inama y’uburezi itegura itangira ry’umwaka w’amashuri 2022-2023 yabaye kuri uyu wa Kabiri, ihuje ubuyobozi bw’akarere ka Rusizi n’abarimu bose.
Imwe mu myitwarire mibi umuyobozi w’akarere ka Rusizi yakomojeho itazihanganirwa, harimo ubusinzi no kudakurikiza integanyanyigisho.
Yavuze ko iyi myitwarire nicika bizageza ku ireme ry’uburezi ryifuzwa rizatuma akarere ka Rusizi kongera kuba ku isonga buri munyeshuri akumva yifuza kugashakirmo ubumenyi.
Abarimu bijeje ubuyobozi ko bagiye gukora akazi neza, bakebura abafite bene iyo myitwarire idahwitse kugira ngo batange uburezi nyabwo.
Dr. KIBIRIGA Anicet umuyobozi w’akarere ka Rusizi yagize ati “Nta mwarimu wemerewe gusinda, agomba kuba intangarugero yambara neza, agahagarara imbere atajorwa n’abanyeshuri.”
Yavuze ko umwarimu mu burezi arema umuntu. Ati “Ubumenyi budafite umutimanama ntacyo bumaze, nta mbabazi tuzaha uzarangwaho bene iyo myitwarire.”
Mu karere ka Rusizi harimo abarimu 4041, ibigo by’amashuri abanza byigenga 10, ibigo by’amashuri bifatanya na Leta 64, amashuri y’uburezi bw’ibabanze bw’iyaka icyenda (nine years basic education) ni 48, naho amashuri y’uburezi bw’ibanze bw’imyaka cumi n’ibiri (twelve years basic education) ni24, hari n’ibigo by’amashuri bicumbikira abanyeshuri 7 na n’amashuri 13 yigisha imyuga n’ubumenyingiro, TVET.
MUHIRE DONATIEN
UMUSEKE.RW


text:
Mu myizerere ya Gikristo, harimo gucanganyikirwa kwinshi cyane, ku byerekeye ikintu gikurikiraho iyo umuntu amaze gupfa. Bamwe bashyigikira ko nyuma yo gupfa, buri muntu ’asinzira’ kugeza ku munsi wa nyuma w’urubanza, kandi ko nyuma y’ibyo umuntu yoherezwa mu ijuru cyangwa mu ihaniro ry’iteka.
Abandi bemera ko ku munsi w’urupfu, abantu bahita bacirwa urubanza ako kanya, maze bakwoherezwa aho bagomba kuba ubuziraherezo. Ndetse hari n’abandi bahamya ko iyo umuntu apfuye, umwuka we woherezwa ’by’agateganyo’ mu ijuru cyangwa mu ihaniro ry’iteka, ugategereza umuzuko wa nyuma, urubanza rwa nyuma, n’iherezo ry’aho ugomba kuba ubuziraherezo. Nyuma y’ibyo, Bibiliya yo ivuga ko bigenda bite nyuma yo gupfa?
Icya mbere, ku muntu wizera Yesu Kristo, Bibiliya itubwira ko nyuma yo gupfa umwuka w’abizera ujyanwa mu ijuru, kuko baba bababariwe ibyaha byabo, nyuma yo kwakira Kristo nk’Umucunguzi wabo (Yohana 3:16, 18, 36). Ku bizera, urupfu ni ’ukwitandukanya n’umubiri no kubana n’Umwami wacu’ (2 Abakorinto 5:6-8; Abafilipi 1:23). Nyamara, mu bice byo mu 1 Abakorinto 15:50-54 no mu 1 Abatesalonike 4:13-17 havuga ko abizera ari abazuwe kandi bakambikwa imibiri ifite ubwiza bwa Kristo. Niba abizera bagomba guhita bajya kubana na Kristo ako kanya nyuma yo gupfa, uyu muzuko waba umazi iki? Biragaragara ko niba umwuka w’abizera uhita ako kanya ujya kubana na Kristo nyuma y’urupfu, umubiri twambaye usigara mu mva ’usinziriye.’ Mu gihe cy’umuzuko w’abizera, umubiri twambaye urazurwa, ugahabwa ubwiza bwa Kristo, ndetse ukongera guhuzwa n’umwuka. Uyu mubiri wambitswe ubwiza ukanahuzwa n’umwuka, uzaba ubugingo buhoraho bw’abizera iteka ryose mu ijuru no mu isi nshya (Ibyahishuwe 21-22).
Icya kabiri, ku bantu batarakira Yesu Kristo nk’Umucunguzi, urupfu rusobanura igihano gihoraho iteka ryose. Ariko, nkuko bigenda ku iherezo ry’abizera, abatizera nabo basa n’aho bemera ko bahita bajya ahantu bazaba by’agateganyo, bategereje umuzuko wa nyuma, urubanza, ndestse n’iherezo ry’iteka ryose. Muri Luka 16:22-23 hatumenyesha ko umutunzi yababajwe cyane, akimara gupfa. Ibyahishuwe 20:11-15 hagaragaza kandi ko abatizera bose bazazurwa, bacirwe urubanza imbere y’intebe y’ubwami nini yera, nyuma bajugunywe mu nyanja yaka umuriro. Abatizera, ntibazahita bajugunywa mu ihaniro ry’iteka (inyanja yaka umuriro) bakimara gupfa, ahubwo bazaba by’agateganyo imbere y’intebe y’urubanza kandi bacirweho iteka. Ariko kandi, n’ubwo abatizera badahita bajugunywa ako kanya mu nyanja yaka umuriro, ikibategereje bakimara gupfa, ntabwo ari ikintu gishimishije na busa. Nkuko umutunzi yatatse cyane ati: ’Ndimo kubabazwa bikomeye n’uyu muriro’ (Luka 16:24).
Ni cyo gituma, nyuma y’urupfu, umuntu azatura ’by’agateganyo’ mu ijuru cyangwa mu ihaniro ry’iteka. Nyuma y’ubwo buturo bw’agateganyo, igihe cy’muzuko wa nyuma nikigera, ibidutegereje ntibizahinduka. ’Ahantu’ nyaho tuzaba tugitegereje iherezo ryacu ubwa nyuma ni ho hazahinduka. Abizera bazakingurirwa imiryango y’ijuru n’isi bishya (Ibyahishuwe 21:1). Abatizera bajugunywe mu nyanja yaka umuriro (Ibyahishuwe 20:11-15). Ubwo ni bwo buturo bw’abantu bose bwa nyuma, kandi butazagira iherezo’bushingiye burundu k’uburyo abantu bazaba barakiriye Yesu Kristo wenyine nk’Umucunguzi cyangwa baranze kumwakira (Matayo 25:46; Yohana 3:36).
Source: www.gotquestions.org/Kinyarwanda
[email protected]


text:
Ku wa Kabiri taliki ya 20, Guverineri w’Intara y’Amajyepfo Kayitesi Alice yifatanyije n’Ubuyobozi bw’Akarere ka Kamonyi gutangiza igihembwe cy’ihinga 2023A, asaba abahinzi kwita ku buhinzi, bagahingira igihe kandi bagahinga ubutaka bwose bugenewe guhingwa.
Guverineri Kayitesi yifatanyije n’Ubuyobozi bw’Akarere ka Kamonyi, Ikigo cy’Igihugu cyo guteza imbere ubuhinzi n’ubworozi (RAB), Inzego z’Umutekano n’abaturage bo mu Mirenge ya Rugalika, Mugina na Nyamiyaga bakorera mu gishanga cya Ruboroga cya Hegitari 130 gutangiza igihembwe cy’ihinga cya 2023A aho bateye ibigori.
Mu butumwa Guverineri yahaye abahinzi yabasabye guhinga ubutaka bwose buhingwa, gutera imyaka ku gihe no kubishishikariza abaturanyi, gukoresha inyongeramusaruro kandi neza, gufata neza umusaruro, gufata ubwishingizi bw’imyaka no kurwanya isuri mu mirima yabo.
Guverineri n’abafatanyabikorwa mu buhinzi by’umwihariko abafasha mu kongerera agaciro umusaruro no gushaka amasoko; abagira uruhare mu kwegereza abahinzi inyongeramusaruro; bitabiriye iki gikorwa.
Abafashamyumvire mu buhinzi 400 bahuguwe na GoodNeighbors bahawe seritifika n’ibikoresho birimo amapombo atera imiti, amasuka, bote n’imashini zo kuhira, Iki gishanga gihingwamo na koperative Indatwa za Kamonyi ifite abanyamuryango 1,482 bahinga Ibigori, Ibishyimbo n’imboga.
Ikindi Guverineri Kayitesi yagarutseho yasabye abaturage kudasibya abana ishuri no kubarinda ubuzererezi, kwirinda ingaruka z’ibiza bazirika ibisenge banarwanya isuri no kwirinda amakimbirane mu miryango yabo.


text:
Sylvestre Uwibajije
« Nibyiza ko umuntu udafite icyo yungura abandi yareka kubatesha igihe asebanya cyangwa asenya ibyo undi yakoze mu gutanga umusanzu we! », Niyibizi Michel
Ariko se Bwana Michel,
Umuntu azajya azana théories non scientifiquement vérifiables ngo duceceke kuko arimo gushaka umuti w’ibibazo by’u Rwanda? Ejo wavuze ko ngo ntakiri uwo wari uzi kuko navuze ibyo udashaka kumva kuri iyi théorie « Win-Win Deal » ya Amb. Uwibajije? Ngaho wowe unga mu rye udukorere démonstration yawe utwereke ukuntu mu Rwanda « Win Win », cyangwa « gangant- gagnant » ishoboka dans l’état actuel des choses? Nk’uko nabivuze, ndongera kukumenyesha ko « Négociation Win Win « ari théorie académique développée par les Universitaires américains Roger Fisher et William Ury, ikaba ikoreshwa mu gukemura impaka n’amakimbirane [ résolution des conflits] muri za négociations assistées ou non par la médiation internationale, haba mu bucuruzi, muri politiki yemwe no muri diplomatie. La méthode « win-win » ifite les règles ziyigenga,kandi ku bindeba nagaragaje ko zituzuye muri initiative ya Amb. UWIBAJIJE nerekana uburyo udashobora kuvuga win win dans des négociations asymetriques kuko muri iyi théorie, les rapports de force ni aspect incontournable, ibi nibyo nerekanye ko bidahari nerekana ko turi muri contexte « win-lose » kandi de façon définitive puisque le FPR depuis les accords d’Arusha n’a jamais montré qu’il a personnellement intérêt à ce que l’autre [ses interlocuteurs] gagne aussi.
À moins que RPF basi yakwemera bikaba win-lose de façon alternative. Bibaye ari ibi, l’on peut tolérer kuko iyo iba ari ibyo bita asymetrie ou déséquilibre temporaire. Par ruse ou la force, le négociateur compétitif soutire le maximum d’un adversaire agatanga le moins possible en échange. Niyo schema jyewe mbona en l’espèce nubwo numvise Amb. Uwibajije avuga ngo « nababwiye [ abo bahuye] ko twebwe icyo tugamije atari ubutegetsi n’imyanya ». Nonese izo négociations zizaba zigamije iki? Kujya mu Rwanda gusa?
Dore Win-Win, bivuze ko uba ufite deux gagnants au lieu d’un perdant et un gagnant. Objectivement, l’on peut dire que l’approche est intéressante mais comme le disent les Prof. Roger Fisher et William Ury, « You scratch my back, I’ll scratch yours », bishobotse iwacu se ninde wabyanga? Nshimira mu mugongo kuko ntabasha kuhikora nanjye ndagushimira mu wawe kuko utabasha kuhikora, ninde utabishyigikira? Ubonye niba ari uko twabonaga ikibazo twese! Gusa icyo RPF nayo igomba kumenya iyo ukoresheje intimidations cyangwa forces excessives quels que soient les résultats obtenus, iyo négociation hari abahanga bavuga ko iba ari « Lose-Lose » aho kuba Win-lose nk’uko bamwe babyibeshya. Iki nanjye ndacyemera à quelques pourcentages kuko hari igihe un négociateur compétitif yibeshya ko yatwaye byose alors qu’en réalité nta na kimwe aba afite kuko l’autre interlocuteur yibeshya ko ari perdant après X temps aba ashobora kuzamugwa gituma akabijyana byose.
Ngibyo, naho rwose jyewe sinanga ko abanyarwanda bahura cyangwa se twahura ngo tuganire ku bibazo igihugu cyacu gifite dufatanyirize hamwe kubishakira umuti, mais ibyo ntibigomba gukorwa sur base des théories erronées. Ibi nibyo navuze, sinon ntawe ndwanya cyangwa ngamije guca intege kuko twese icyo turangaje imbere ni ukugira igihugu twifuza kandi abanyarwanda twese twibonamo nta za SOHOKA NAJE cyangwa ngo abantu bongere kuririmba za ndirimbo za wa mubyeyi ngo « ESE NONE TWAZA MWAJYA HE? ».
Nibaza ko abantu bakwiye kwemera kureba les réalités en face aho kwamagana twebwe tuvuga uko tubona ibintu cyangwa bigomba kugenda selon les expériences et règles établies. Nawe se umuntu uramubwira uti umuhanda ugiye gucamo uranyerera tekereza neza wubake umushinga wawe sur des bases solides cyangwa uhindure inzira, bati kera twarakwemeraga none ubu isura yawe yaratakaye, kuki kubera ko uvuze ibyo tudashaka. Erega icyo abantu mugomba kumenya iyo uzanye igitekerezo controversée nta yindi mpongano yawe uretse kureka twebwe abaturage basanzwe barebwa n’ibyo mukora mwe bakuru tukagira icyo tuvuga ko byo mudukorera. Ahubwo nimutumare impungenge dufite ariko mwekutubwira ko ibyo twavuze bitagomba kuvugwa.
Mugire amahoro y’Imana kandi mfite ibyiringiro ko umunsi umwe Imana izongera kwirirwa ahandi igataha i Rwanda.
Evode Uwizeyimana


text:
Isomo rya 1: Abahebureyi 9, 2-3.11-14
Bavandimwe, Ingoro yo mu Isezerano rya kera yari ihema, rigizwe n’ibyumba bibiri. Icya mbere cyabagamo ikinyarumuri n’imigati y’umumuriko, kikitwa ahatagatifu. Hirya y’umubambiko wa kabiri hakaba icyumba cyitwa ahatagatifu rwose. Igihe Kristu ahingukiye, yaje ari Umuherezagitambo mukuru w’ibyiza bizaza. Yambukiranyije ingoro isumbije iya mbere agaciro n’ubutungane, itubatswe n’ikiganza cy’abantu, ari byo kuvuga ko itari iyo muri ibi byaremwe. Yinjiye rimwe rizima ahatagatifu rwose, atahinjiranye amaraso ya za ruhaya n’ay’ ibimasa, ahubwo aye bwite, aturonkera atyo ubucungurwe bw’iteka. Niba koko amaraso ya za ruhaya n’ay’ibimasa, kimwe n’umuyonga w’inyana yatwitswe, bishobora gusukura no gutagatifuza umubiri w’abo byuhagijwe, nk’amaraso ya Kristu wituye Imana ho igitambo kitagira inenge ku bwa Roho Uhoraho, yo azarushaho ate gusukura umutima wacu awukiza ibikorwa bitera urupfu, ngo dushobore gusingiza Imana Nzima?
Zaburi ya 46(47), 2-3, 6-7, 8-9
R/ Imana izamutse bayiha impundu,
Uhoraho azamutse avugirwa n’impanda.
Miryango mwese, nimukome yombi,
musingize Imana mu rwamu rw’ibyishimo,
kuko Uhoraho, Umusumbabyose, ari Ruterabwoba,
akaba Umwami w’igihangange ku isi yose.
Imana izamutse bayiha impundu,
Uhoraho azamutse avugirwa n’impanda.
Nimucurangire Uhoraho, nimucurange!
Nimucurangire Umwami wacu, nimucurange!
Kuko Imana ari yo mwami w’isi yose,
Nimucurange mwimazeyo mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
Ivanjili ya Mutagatifu Mariko 3, 20-21
Muri icyo gihe, bageze imuhira abantu benshi bongera guterana, bituma badashobora kugira icyo barya. Nuko bene wabo wa Yezu babyumvise baza kuhamuvana; kuko bavugaga ngo « Yasaze!»


text:
Ibiribwa n'ibinyobwa bya aluminiyumu hejuru yumupfundikizo (POL)
Ibisobanuro birambuye
Ibiranga ibicuruzwa
Ibisobanuro ku bicuruzwa
Urashaka umupfundikizo woroshye uzarinda ibiryo byawe umutekano kandi ufite umutekano?Gerageza ibishishwa bya aluminiyumu!Gupakira udushya biroroshye gufungura kandi byemeza ko ibicuruzwa byawe bitarangijwe.Byongeye, membrane ya aluminiyumu ituma iba akayaga ko kugera kubintu byose imbere.Witondere kugerageza ibishishwa bya aluminiyumu uyumunsi!Reba kure kurenza Igipfundikizo cya Aluminium!Bitandukanye nubundi bwoko bwipfundikizo, umupfundikizo wa Peel-Off uraramba cyane kandi urimo uburyo bwo kurwanya gukata kugirango ibiryo byawe bigire umutekano.Byongeye kandi, umupfundikizo wacu uratunganijwe muburyo butandukanye bwibiryo, harimo icyayi cyumye, ikawa, cakao, soya lecithine, ibicuruzwa byangirika nibindi!
Komeza ibiryo byawe bishya kandi bifite umutekano hamwe na Peel Off End!Ibicuruzwa bishya biranga umupfundikizo wa aluminiyumu urinda cyane ubushuhe, imirasire ya UV, na gaze.Icyuma cyoroshye cyangwa gikonjesha gitanga kashe yumuyaga, bigatuma biba byiza kubicuruzwa byoroshye nkifu y amata, ibirungo, inyongera, ikawa cyangwa icyayi.


text:
Korali Family of Singers bateguye igitaramo bitiriye ‘Umuryango Mwiza’
Korali Ukuboko kw’iburyo yashyize hanze indirimbo nshya y’amashusho ” Aracyakora” izasohoka kuri Album ya kane
Korali Ukuboko kw’iburyo ikorera umurimo w’Imana muri ADEPR Gatenga imwe muri korali zikunzwe cyane yashyize hanze indirimbo nshya yise “Aracyakora” ni ndirimbo igaruka ku gukomera kwa Yesu uko yakoraga cyera n’uyu munsi niko ari aracyakora.
Korali Ukuboko kw’iburyo yakunzwe cyane mu ndirimbo nyinshi zitandukanye cyane cyane mu ndirimbo yabo y’ibihe byose yitwa “ Ikidendezi”. Ku munsi w’ejo niho iyi korali yongeye gushyira hanze indirimbo “Aracyakora” iyi ndirimbo izaba iri kuri Album ya Kane. Iyi ndirimbo amashusho yayo yafatiwe gitaramo cyabereye muri Dove Hotel kiswe ‘Ikidendezi Live Concert’ cyabaye kuwa 01/12/2019 gihuruza imbaga ku buryo abenshi batabashije kubona aho bicara cyangwa bahagarara muri salle ya Dove Hotel bakurikiranira igitaramo hanze.
Iyi album ya kane izaba yitwa “Si kukidendezi gusa” iyi Album izaba iriho indirimbo ‘HASHIMWE YESU’ ikoze mu njyana imenyerewe muri ‘Eglise Catolique’ mu majwi abenshi bita Classic, hazaba hariho n’izindi ndirimbo zakunzwe cyane nka Kisima,Uwabambwe, iyi album izaba igizwe ni ndirimbo umunani ikaba izasohoka muri uyu mwaka.
Umuyobozi wa korali Ukuboko kw’iburyo Kwizera Seth, yabwiye, NKUNDAGOSPEL ko iyi ndirimbo yongera kwibutsa abantu ko Yesu agikora ibitangaza atigeza aginduka.
Yagize ati “Ubutumwa twashakaga gutanga muri iyi ndirimbo nuko uko Yesu yakoraga ibitangaza cyera n’uyu munsi niko agikora kuba mwizera n’abatamwizera”.
yakomeje atanga ubutumwa ku bakunzi b’umusaraba ko nubwo icyorezo cya Coronavirus cyugarije isi ariko Imana iracyakora ntaho yagiye ikindi nuko turi mu minsi 100 y0 kwibuka jenoside yakorewe Abatutsi 1994. Imana yarinze abantu muri kiriya gihe iracyahari. Hari ijambo ry’Imana rivuga ngo Iyabarokoye izakomeza kubarokora kandi bakomeze ibyiringiro ku Mana yacu.
Izindi ndirimbo iyi Korali izwiho twavuga nka IKIDENDEZI, IMIRIMO, URUKUMBUZI, URIHARIYE, IMITIMA, KURO, KUVA KERA, NAFURAHIYA, IBYIRINGIRO BY’UBUZIMA, n’izindi nyinshi zigaruriye imitima ya benshi mubakunzi b’umuziki uhimbaza Imana.
Iyi Korali igizwe n’abaririmbyi barenga 150, ibarizwa kuri ADEPR Paroisse Gatenga, ikaba yarabonye izuba ahagana mu mwaka wa 1989. Kuva yashingwa yagiye ikora ibikorwa binyuranye itegura kandi yitabira ibitaramo bitandukanye haba mu Rwanda no mu gihugu cya Uganda. Ubu ifite Album eshatu ikaba irimo gukora album ya kane.
REBA HANO INDIRIMBO NSHYA ” ARACYAKORA” YA KORALI UKUBOKO KW’IBURYO


text:
Gushima burya ni umuco mwiza utera ibyiyumviro uwakoze neza akaba yakomeza gukora neza biruseho.
U Rwanda rukomeje kwigarurira imitima ya benshi ku Isi kubera imihigo rugenda rwesa imbere mu gihugu no ku rwego mpuzamahanga. Ibi kandi ntabwo byikora kuko byose biterwa n’ubuyobozi bufite intumbero n’intego bihamye.
Mu kinyarwanda kandi baca umugani ugira uti “Zitukwamo nkuru’’ bishatse kuvuga ko ibikorwa byose mu Rwanda bifite kizigenza ubirangaje imbere ari we Perezida Kagame Paul.
Nagiye nkurikirana kenshi ibitekerezo bitangwa ku bikorwa bye ku mbuga nkoranyambaga nsanga umubare munini ni uw’Abanyarwanda bamushima n’abanyamahanga benshi bamwifuza ko yaba Perezida wabo. Benshi ntibatinya kubyerura babivuga ku kakurabanda mu mashusho bifata bagatangaza bavuga ko bakeneye umuntu nkawe utunganya ibihugu byabo.
Ibi bituma nibuka undi mugani mu Kinyarwanda ugira uti ‘na nyina w’undi abyara ushoboye’. Ibi bisobanuye ko ubuhangange ubu butakitirirwa mu Burengerazuba bw’isi gusa ahubwo n’umunyarwanda arashoboye.
Kimwe mu byo Perezida Kagame Paul yashoboye kandi akomeje gukora ni uburyo bwo kongera igikundiro cy’Abanyarwanda abaha serivisi nziza ku buyobozi bwe.
Kenshi iyo ndi mu kazi kanjye nkunda kugera ahantu hatandukanye haba mu byaro no mu mijyi hirya no hino mu gihugu ndetse yemwe nkarenga imbibi nkanyarukira no hanze mu bindi bihugu.
Kimwe mu byo niyumviye n’amatwi yanjye kandi nkirebera n’amaso ni icyizere Abanyarwanda n’abanyamahanga by’umwihariko bamugirira. Iyo unyarukiye mu mahanga bareba urwandiko rw’inzira bakabona uri Umunyarwanda, barakubwira bati “karibu muntu wo kwa Kagame.” Icyo bivuze ni uko yaremye izina ariremera n’Abanyarwanda.
Hari aho ugera ukumva barimo kuvuga ku bintu runaka wenda byangiritse ahantu,ukumva umuturage arateruye ati ‘kandi ibi Muzehe (akabyiniriro ka Kagame) ntabyo azi’. Undi ati ‘bareke bakore ibyo bishakira umunsi Muzehe yabimenye ntibazamukira’. Muri rusange abaturage bamwiyumvamo nk’umuntu wita ku bibazo byabo.
Uzumva bamwe bagira bati ‘Muzehe yararushye ubu n’ibi byangiritse bategereje ko ari we wiyizira kubikemura. Sinshatse kuvuga ko adafite abamufasha bashoboye ahubwo ndatanga ingero zifatika z’ibyiyumviro by’abaturage kuri we.
Byumvikane ko kuba ibintu bigenda neza afite ikipe bakorana neza yubahiriza inshingano kabone nubwo hatabura abasobwa ku nshingano bahabwa.
Kenshi urubyiruko rukerebutse rwakundaga kuba ari urwo mu Buregerazuba bw’isi ariko gahunda yashyizweho yo guha amahirwe abana bose bakajya mu mashuri kandi biturutse ku bushobozi bwabo nta vangura bituma umubare w’incabwenge wiyongera haba mu mijyi no mu byaro.
Abana b’Abanyarwanda iyo muganira wumva bafite icyizere cy’ejo bitari bimwe wabazaga umusore w’imyaka 23 icyo azaba ukumva ntakizi.
Ubu siko bimeze kuri iyo myaka abasore n’inkumi barimo gukora iyo bwabaga ngo biteze imbere kabone nubwo hagikenewe imbaraga mu cyatuma bahanga imirimo bijyanye n’ubumenyi bafite kandi nta kabuza na byo bizagerwaho kuko hari ingamba nziza kuri iyo ngingo. Ibi rero na byo ni igitego cy’ubuyobozi bwa Perezida Kagame kwita ku rubyiruko nk’amaboko akomeye y’igihugu.
Baca umugani kandi ngo “umugore mwiza akurusha urugo”, aha icyo baba bavuga ni ubwiza bw’umugore mu migirire cyane cyane mu mitekerereze n’imikorere. Kuba Perezida Kagame Paul na Madamu we Jeannette Kagame bakomeje kwita ku iterambere ry’umwana w’umukobwa bituma bakomeza kuba indashyikirwa mu ruhando mpuzamahanga. Kwita ku iterambere ry’umugore bitanga umusaruro mu muryango uwo mujyo ugahinduka intsinzi ku gihugu n’isi muri rusange.
Abanyarwandakazi bakomeje kuyobora ibikorwa bikomeye mu gihugu no hanze kandi bakabikora neza.
Umubare munini w’Abanyarwanda uragenda uba uw’abantu bubatse ubwonko. Kubaka ubwonko ni byo bitanga umusaruro w’igihugu tubona none kuko buri bikorwa biba byatekerejwe haba mu bumenyi n’ubwenge.
Ubumenyi burashakwa ku ntebe y’ishuri no mu bunararibonye butandukanye, mu gihe ubwenge ari agace k’imikorere n’imitekerereze umuntu yavukana ari ingeso nziza cyangwa akabyigira mu muryango no mu mahuriro ashingiye ku ndangagaciro y’imyizerere runaka cyane cyane ishingiye ku Mana Rurema.
Ni yo mpamvu ushobora kugira ubumenyi wabura ubwenge umusaruro ukaba muke cyangwa ibyo uzi bikaba imfabusa kuko bidafite indangagaciro ziyobora ubwo bumenyi.
Abanyarwanda rero barimo kubaka byombi kandi bituruka ku mudendezo n’umutekano bafite kuko intekerezo zabo zidafite ikizihungabanya, ibi kandi ni umusaruro wubatswe n’ubuyobozi bwiza burangajwe imbere na Perezida Kagame Paul.
Baca umugani mu Kinyarwanda ngo ababiri bishyize hamwe baruta ijana rirasana nta ntego. Kuba nta munyarwanda ugihutaza undi amuziza uko yavutse cyangwa akarere avukamo n’imwe mu ntsinzi ikomeye Abanyarwanda bagezeho.
Kubaka ubumwe bw’Abanyarwanda mu gihugu nk’iki cyabayemo Jenoside yakorewe Abatutsi ikozwe n’abandi Banyarwanda mu mitekerereze isanzwe ntibyari byoroshye.
Kuba Perezida Kagame Paul yarashoboye guhangana n’icyo kibazo Mu buyobozi bwe ni intsinzi ikomeye itazibagirana mu mateka.
Ikiruseho ni uko n’ibisigisigi byakurura amacakubiri nta munyarwanda ukibyihanganira ari naho bamwe mu barwanya ubutegetsi bakunze gutsindirwa.
Gushaka kuzura akaboze bashaka kugira iturufu amacakaburi mu guhangana n’ubutegetsi. Ibi bituma umunyarwanda uzi ukuri kandi ukunda igihugu abatakariza icyizere.
Kudashaka kugira amakuru bamenya agezweho ku iterambere ry’igihugu bakarangarira mu kunenga gusa aho gutanga umusanzu ufatika nabyo bituma Perezida Kagame Paul abanikira muri politiki.
Perezida Kagame afite ibanga ryo kumenya kugendana n’ibihe mu miyoborere ye kandi akabibamo neza adahuzagurika. Umuntu nk’uyu udahuzagurika kandi ugendana n’igihe biragoye kumwisukira byakwiyongera kuri cya gikundiro abaturage bamukunda, kumutsinda biba biri kure nk’ukwezi.
Kuri iyi ngingo icyo Perezida Paul Kagame asabwa ni ukutavaruka, agakomeza guha Abanyarwanda serivisi nziza kandi imvugo igakomeza kuba ingiro. Ikindi ni uguhangana n’amacakubiri no guca icyenewabo mu isaranganya ry’ibyiza by’igihugu kuko Leta zabanje ni ho zatsindiwe.
Iyo bigeze ku nyungu z’igihugu abatuye mu bihugu by’Uburengerazuba bw’isi bahuriza hamwe ibyabateranyaga by’umuntu ku giti cye bakabirenga bakarwanira ishyaka igihugu.
Ibi natwe nk’Abanyarwanda bikwiriye kuturanga mu byo dukora byose. Iyo tuvuga gukunda igihugu tuba tuvuga gukunda ibikigize by’umwihariko ikiremwamuntu.
Buri Munyarwanda yashimira Perezida Kagame agera ikirenge mu cye atanga serivisi nziza mu byo akora byose.
Imyiteguro myiza y’Umunsi wo Kwibohora ku nshuro ya 28.


text:
Gukomera k’Uwiteka kuzakuremere ubuhamya bushya n’ibitangaza muri uku kwa Gashyantare-Dr Paul Gitwaza
Yanditswe na: Ubwanditsi
2022-02-01 07:44:39
Umuyobozi w’itorero Zion Temple ku isi, Dr Intumwa Paul Gitwaza yifurije abantu kuzagira ukwezi kwiza kwa Kabiri. Ati’’Mbifurije ukwezi gushya kwiza kw’Ingamba z’Imana.
“Namwe mwororoke mugwire, mubyarire cyane mu isi, mugwiremo.” Imana ibwirana Nowa n’abana be iti “Ubwanjye nkomeje isezerano ryanjye namwe n’urubyaro rwanyu ruzakurikiraho’’Itangiriro 9:7-9
Uzahabwe imbaraga kandi ukuboko kw’ Uwiteka kuzakuyobore muri byose ndetse imbabazi n’urukundo byayo bizaguherekeze umunsi ku wundi. Gukomera kw’Uwiteka kuzakuremere ubuhamya bushya n’ibitangaza muri uku kwezi. Ndasabira nawe wifuza urubyaro ngo Uwiteka akwibuke kandi uzororoke ugwire. Ndatura umugisha k’ubuzima bwawe no ku mirimo y’amaboko yawe.
Uzahabwe ubwenge n’imbaraga aho uzajya hose. Uwiteka azagufungurire amarembo akwinjiza mu ntego yawe. Uzarindwe gukenyuka no gusabiriza. Uzabe mu rwihisho rw’ Isumbabyose, ntihazagire ikibi cyegera ihema ryawe n’abawe; Itorero ndetse n’igihugu cyawe.
Ndabakunda! Dr Paul Apostle Gitwaza
Reba hano inyigisho: WISDOM IS BETTER THAN ALL THINGS | UBWENGE BURUTA IBINTU BYOSE | With Apostle Dr. Paul M. Gitwaza
[email protected]